Anwar enggan layan ‘celoteh’ tak relevan Mahathir

0

BANGI, Sabtu – Datuk Seri Anwar Ibrahim tidak mahu lagi polemik ‘permusuhan’ atau ‘hubungan pasang surut’ antara beliau dengan Tun Dr Mahathir Mohamad berterusan, sebaliknya menegaskan semua pihak perlu menerima hakikat bahawa rakyat sudah memberi mandat kepada beliau untuk menerajui kerajaan.

Tanpa menyatakan secara khusus mengenai status hubungannya dengan Dr Mahathir, Anwar berkata, tumpuan beliau ketika ini ialah melaksanakan tugasnya sebagai Perdana Menteri dan enggan melayani ‘kerenah’ atau ‘celoteh’ yang tidak relevan daripada negarawan itu.

“Belum ada apa-apa hubungan (situasi terkini) antara saya dengan beliau… saya pun hanya tumpu kepada kerja saya (sebagai Perdana Menteri) dan saya tidak sangat melayani kerenah atau celoteh beliau yang saya fikir tak begitu relevan.

“Rakyat sudah memilih dan kita diberi mandat untuk menjalankan kerja, saya tumpukan ke arah itu… tapi saya juga tidak mahu ini dianggap permusuhan (dengan Dr Mahathir) berterusan… tidak perlulah,” katanya.

Artikel berkaitan

Undi tak percaya ke atas Presiden UMNO boleh dilakukan – Khaled Nordin

PERKESO sahkan pegawai ditahan SPRM

Polis siasat dakwaan pegawai Imigresen dicederakan ketika jalani ujian kecergasan

Mandikan pencuri: Islam tidak ajar kezaliman

Papagomo diperintah bela diri cederakan, hina Syed Saddiq

Temu bual khas itu dirakam ketika lawatan rasmi Anwar ke Indonesia selama dua hari pada 8 dan 9 Januari lalu.

Ditanya mengenai suasana politik Malaysia pula, Anwar mengakui keadaan politik di negara ini berbeza dengan Indonesia dan beberapa negara lain kerana permusuhan politik Malaysia disifatkannya sebagai ‘terlalu tajam’ yang mungkin disebabkan warisan cara kepimpinan Dr Mahathir.

“Siapa yang tidak mendukungnya (Dr Mahathir) dianggap musuh… dan situasi ini (permusuhan politik yang tajam) berkembang hingga kini. Tapi sekurang-kurangnya kita (Kerajaan Campuran) cepat bertindak (ubah kepada cara baharu) dengan memikirkan soal negara, masa depan dan kestabilan politik sehingga berjaya membentuk ‘pergabungan’ dengan pendirian tatakelola baik serta menolak korupsi, dan prinsip ini telah disepakati.

“Saya berharap pembangkang kita (di Malaysia) juga tidak terlalu mempertajamkan (permusuhan), dan saya juga minta mereka hindari daripada mengeluarkan kenyataan yang menghukum dan mengkafirkan orang… jika ini dapat diringankan, kita boleh berdialog dengan lebih baik,” katanya.

Dalam soal kritikan rakyat terhadap kerajaan, khususnya oleh golongan muda, Anwar berkata, rakyat tidak boleh dipersalahkan.

Sebaliknya, beliau berkata, ia adalah cabaran kepada kerajaan kerana rakyat sentiasa menilai prestasi Kabinet pimpinannya.

Bagaimanapun, Perdana Menteri menegaskan, ‘ketajaman politik’ sehingga mengkafirkan orang lain harus dibendung, malah jika terdapat anak muda yang cenderung dengan ekstremisme, ia juga perlu dibendung dengan sifat kasih sayang.

“Misalnya, saya melihat nada anak muda juga pada masa sekarang dengan bulan lalu, sangat berbeza… ertinya, mereka mengamalkan sikap terbuka serta tidak terkongkong dengan pemikiran yang jumud atau konservatif, dan mereka juga menilai kita,” katanya. – Bernama


Ismail Sabri tak setuju 2 jawatan tertinggi UMNO tidak dipertandingkan

0

BANGI, Sabtu – Keputusan Perhimpunan Agung UMNO (PAU) 2022 meluluskan usul dua jawatan utama parti tidak dipertandingkan dalam pemilihan akan datang dilihat sebagai suatu pendirian yang membimbangkan.

Naib Presiden UMNO, Datuk Seri Ismail Sabri Yaakob berkata, ia juga dikhuatiri boleh memberi kesan terhadap usaha untuk memulihkan keyakinan generasi muda serta orang Melayu terhadap parti.

Mengulas lanjut, beliau mengakui dalam UMNO sendiri terdapat dua pandangan berbeza mengenai status dan kedudukan usul itu dari segi Perlembagaan parti, dengan ada yang berpandangan ia bertentangan dengan ketetapan Perlembagaan.

“Kalau lihat fasal 8.1 Perlembagaan UMNO sendiri mengatakan PAU adalah kuasa tertinggi dalam menentukan perjalanan parti, namun ia tertakluk kepada Perlembagaan.

Artikel berkaitan

Hajiji dapat sokongan 44 Adun, kekal teraju Sabah

Trafik ke Utara dan Pantai Timur Sesak

Kes Omicron Pertama Di Malaysia

Dewan Rakyat lulus RUU Pemansuhan Hukuman Mati Mandatori 2023

Mahkamah pulangkan pasport Syed Saddiq untuk sementara waktu

“Dalam Perlembagaan dari segi memilih jawatan, ia hendaklah dibuat secara pemilihan tiga tahun sekali atau pun penangguhan seterusnya yang dilaksana di peringkat bahagian.

“Itu dalam Perlembagaan (yang mana) apabila disebut pemilihan hendaklah dipilih. (Maknanya) jawatan seperti Pengerusi Tetap, Presiden, Timbalan Presiden, Naib-naib Presiden dan ahli MKT (Majlis Kerja Tertinggi) hendaklah dipilih (ada pemilihan) tiga tahun sekali atau (dibuat) penangguhan di peringkat bahagian,” katanya pada sidang media di Laman Media PAU 2022 hari ini.

Sehubungan itu, beliau menegaskan ahli akar umbi dan pemimpin yang tidak jelas dan mahu mendapatkan kepastian dari sudut perundangan mengenai usul tambahan itu boleh merujuk kepada Jabatan Pendaftaran Pertubuhan (ROS).

Ismail Sabri turut menjelaskan, usul itu masih terikat dengan notis usul seperti ditetapkan dalam fasal 10.1 perlembagaan UMNO.

“MKT mungkin boleh mencadangkan satu-satu usul. Ada yang berpandangan usul asalnya adalah membahaskan usul Ucapan Dasar Presiden iaitu ada tujuh perkara yang dicadangkan, tetapi (ada) tambahan satu lagi usul.

“Jadi ada yang berpandangan tidak boleh ditambah seperti itu kerana dari segi notis usul dalam fasal 10.1, usul dari bahagian mesti 14 hari notis dan usul dari MKT mesti tujuh hari.

“Usul tadi cuma semalam dibawa dan masukkan terus. Walaupun ada sebut pindaan (terhadap usul asal), pindaan kalau di bawah fasal 20.3 pun, mengatakan jika ada pindaan ke atas usul sama, kalau nak perbetulkan dari perkataan dan ayat, memang boleh, tapi bukan ditambah, itu pun ada pandangan berbeza.

“Ada yang kata kalau pengerusi benarkan, pun boleh. Ada kata tak boleh, sebab tertakluk kepada notis apa yang boleh dipinda, bukan ditambah macam itu saja,” katanya.

Ismail Sabri berkata, tidak pernah berlaku sehingga perwakilan membawa usul sedemikian dalam PAU kerana ia dilihat seolah-olah mengenepikan pandangan akar umbi.

“Zaman Tun Dr Mahathir (Mohamad) pun, 22 tahun dia jadi presiden tidak ada arahan yang keluar (dari PAU) tak boleh jawatan presiden dan timbalan presiden tak boleh dipertandingkan.

“Walaupun tidak ada yang lawan Dr Mahathir waktu itu, tidak bermakna (kena) keluar arahan tidak boleh ditandingi,” katanya. – Berita Harian


Kanak-kanak Syria kutip cebisan roti dan disimpan

0

AKKAR, Sabtu – Lubnan kini sedang mengalami krisis ekonomi dan kewangan terburuk dalam sejarah.

Lapor L’Orient Today, sebungkus kecil roti Lubnan kini seberat 340 gram dan akan dijual pada harga LL10,000 iaitu RM28.64 berbanding kadar sebelumnya LL10,000 untuk 365 gram pada Oktober 2022.

Manakala roti paket sederhana seberat 835 gram dijual pada harga LL17,000 (RM48.68), berbanding LL16,000 (RM45.82) untuk paket 800 gram sebelum ini.

Bagi sepaket besar roti arab seberat 1,107gram adalah LL21,000 (RM60) berbanding LL20,000 untuk 1,065 gram (RM 57.27).

Artikel berkaitan

Tidak hantar anak ke sekolah, KPM terus nasihati ibu bapa

Lantik Izzah, Anwar langgar konsep Nepotisme yang diperjuangkan – GTA

Dadah bernilai RM11 juta dirampas dalam serbuan

Harimau Malaya tewaskan Thailand 1-0 di Bukit Jalil

Jejambat Kota Bharu siap dengan penjimatan kos RM7.9 juta

Peningkatan harga roti yang berlaku hampir setiap bulan pada tahun 2021 dan 2022 memberi kesan besar pada pelarian Syria.

Peningkatan harga roti Lubnan yang menjadi makanan asas menekan pelarian Syria

Dalam perjalan ke Arsal, kru Tv Pertiwi sempat bertemu dengan Muhammad Mahmud yang berumur 13 tahun di Kem Daddah sedang mengutip cebisan roti yang berada di tanah.

Roti yang dikutip itu akan disimpan dan digunakan ketika waktu yang memerlukan.

“Haram rezeki dibuang, Allah haramkan kita buang makanan. Biarlah kami kutip makanan yang dibuang atas tanah.” kata Muhmmad.

Sementara itu, di Kem Tufail, Ketua Komuniti, Soleh Abdul Rahim berasa syukur dengan bantuan yang tiba daripada Aman Palestin berbentuk kotak makanan dan minyak pemanas.

Beliau berkata, selama enam bulan mereka tidak menerima bekalan makanan yang mencukupi.

“Majoriti keluarga di sini dikeluar daripada senarai penerima bantuan Pertubuhan Bangsa-bangsa Bersatu. Kami di sini kurang bekalan makanan sebab kami tidak dapat pertolongan.

“Inilah pertubuhan pertama datang ke kem kami memberi bantuan makanan dan minyak pemanas. Terima kasih,” kata Soleh.

Sehubungan itu Aman Palestin telah mengagihkan 800 kotak makanan kepada 800 keluarga termasuk di kem pelarian Syria Akkar yang mempunyai 140 kem.

“Jadi di sini Aman Palestin memberi bantuan kepada mereka kerana mereka tidak mampu untuk membeli keperluan makanan mereka di sini maka kita berika 1 kotak makanan kepada 1 keluarga mudah-mudahan akan meringankan sedikit bebanan mereka sepanjang usim sejuk ini,” kata Ustaz Ismail Muhammad Juffri.

Orang ramai yang ingin menyumbang, boleh salurkan melalui Bantuan Musim Sejuk Palestin Syria dan Yaman di akaun Maybank Aman Palestin atau ke akaun tabung Aman Palestin yang tertera.


Keputusan PAU 2002 takutkan orang muda sertai UMNO

0

BANGI, Sabtu – Langkah UMNO yang tidak mempertandingkan jawatan presiden dan timbalan presiden pada pemilihan akan datang hanya akan menakutkan golongan muda untuk menyertai parti itu.

Veteran UMNO, Tengku Razaleigh Hamzah berkata, keputusan itu juga menunjukkan parti ini sukar untuk diremajakan apabila kepimpinan tidak dapat digantikan dengan orang muda.

“Orang muda tak masuk… Kita nak remajakan UMNO kena bawa orang muda masuk dan orang muda mesti bawa seberapa ramai (rakan-rakan) untuk masuk ikut dia…ini hanya berlaku kalau ada pertandingan,” katanya ketika ditemui selepas mendengar ucapan penangguhan Presiden pada Perhimpunan Agung UMNO (PAU) 2022 di Pusat Dagangan Dunia Kuala Lumpur (WTCKL) hari ini.

Terdahulu, PAU 2022 hari ini meluluskan usul jawatan presiden dan timbalan presiden tidak dipertandingkan pada pemilihan parti tahun ini.

Artikel berkaitan

i-Guru Nasihat Penjawat Awam Guna Saluran Betul Suarakan Pendapat

DAP dambakan sokongan orang Melayu demi kepentingan survival politik

73 Pelajar SBP Seri Puteri Positif COVID

Kerajaan, pembangkang perlu bersaing juarai isu Islam & Melayu – ISMA

Remaja mengaku salah buat aksi ‘wheelie’

Usul berkenaan diluluskan dengan tujuan memastikan kestabilan parti.

Kira-kira 98 peratus perwakilan menyokong usul tambahan yang dibawa oleh wakil Negeri Sembilan, Mohd. Shukri Shamsuddin semalam.

Ditanya sama ada beliau bersetuju dengan usul tidak mempertandingkan jawatan berkenaan, Tengku Razaleigh yang juga Ketua UMNO Bahagian Gua Musang berkata, beliau bukannya tidak bersetuju dengan usul yang diluluskan itu.

Cuma, ia perlu dilakukan dengan cara yang baik.

Katanya, beliau melihat seolah-olah berlaku sekatan dalam parti berhubung perkara tersebut sedangkan ia boleh dirundingkan.

“Saya lawan Mahathir (Tun Dr Mahathir Mohamad) dulu hebatlah, tak pecah pun UMNO.

“Dia orang ikutlah nak lobi…parti penting nak ajak orang ramai dari luar UMNO kuatkan kita parti Melayu, nak bawa masuk dalam UMNO..kalau sekat sana, sekat sini parti lain ada lagi,” tambahnya. – MalaysiaGazette


Khairy akan dihadapkan ke Lembaga Disiplin UMNO

0

BANGI, Sabtu – Lembaga Disiplin UMNO akan berbincang mengenai tindakan terhadap Khairy Jamaluddin yang mendakwa terdapat cubaan membawa masuk ‘perwakilan import’ pada sesi pengundian usul.

Presiden UMNO, Datuk Seri Ahmad Zahid Hamidi berkata, ia kemudian akan diserahkan kepada jawatankuasa pengurusan peringkat bahagian.

Khairy adalah Timbalan Ketua UMNO Bahagian Rembau manakala Timbalan Presiden, Mohamad Hasan adalah ketua bahagiannya.

Artikel berkaitan

Agong berkenan terima watikah pelantikan 12 ketua perwakilan asing ke Malaysia

Kita harus hormati keputusan rakyat – PM

PRN: Enam negeri masih kekal sepakat bubar DUN serentak

Cadangan wajib bayar elaun latihan industri dibawa ke kabinet

Esok hari terbaik usul undi tidak percaya pada PM

“Ia akan dibincangkan oleh pegawai disiplin dan akan dibawa ke jawatankuasa pengurusan yang diuruskan ketua bahagiannya,” kata Ahmad Zahid pada sidang media selepas sesi penggulungan Perhimpunan Agung UMNO (PAU) 2022.

Terdahulu, media melaporkan Khairy mendakwa beberapa tanda nama dikhaskan untuk perwakilan UMNO pada kerusi dalam Dewan Merdeka ditanggalkan untuk undian usul sempena PAU.

Menerusi satu video di TikTok, beliau berkata, tindakan itu dipercayai bagi membolehkan ‘perwakilan import’ dibawa masuk untuk sorak dan ‘
bulldoze
’

usul supaya jawatan presiden dan timbalan presiden tidak dipertandingkan.

Sementara itu, Zahid turut menafikan dakwaan Khairy.

“Mana boleh masuk kalau tiada kad ini.”


Pejuang sah tinggalkan Gerakan Tanah Air

0

BANGI, Sabtu – Perwakilan Parti Pejuang Tanah Air (Pejuang) mengumumkan tarik diri daripada Gerakan Tanah Air (GTA) pada mesyuarat agung kedua parti itu.

Presidennya, Datuk Seri Mukhriz Mahathir berkata, ketetapan itu juga membolehkan Pejuang diberikan sedikit masa untuk mengukuhkan parti dalam banyak perkara dilakukan sebelum ia benar-benar dapat memberi nilai tambah kepada mana-mana parti dalam gabungan itu.

“Oleh itu, perhimpunan agung ini juga adalah badan paling tinggi dalam parti membuat keputusan Pejuang untuk berundur secara terhormat daripada GTA.

“Selain itu, kita turut mengadakan perbincangan panjang lebar mengenai gabungan mana yang kita (Pejuang) jika sertai sekiranya ada menjelang Pilihan Raya Negeri (PRN) yang akan berlaku dalam tahun ini.

Artikel berkaitan

Al-Azhar Mesir seru boikot produk keluaran Sweden dan Belanda

Dadah bernilai RM11 juta dirampas dalam serbuan

Arab Saudi iktiraf jemaah haji Malaysia berdisiplin

Kerusi DUN Batang Kali diisytihar kosong – Speaker DUN Selangor

PDRM Serah Mahkamah Semak Keputusan

“Jadi dalam hal ini, banyak pandangan dikemukakan, daripada pembahas yang mewakili negeri-negeri, akhirnya mandat diberikan kepada Majlis Eksekutif Pusat (MEP) untuk meneruskan rundingan dengan mana-mana pihak dan diputuskan di peringkat MEP,” katanya pada sidang media di sebuah hotel di sini, hari ini.

Terdahulu, Pejuang mengadakan Perhimpunan Agung Tahunan (AGM) di hotel sama.

Mukhriz berkata, pada masa ini, Pejuang tiada mempunyai sebarang keputusan, selain mandat untuk parti terbuka untuk berunding dan berbincang dengan mana-mana pihak.

“Rundingan itu belum dibuat dan berbincang pun secara tidak rasmi, tetapi dalam masa terdekat ini kita akan bertemu pemimpin daripada gabungan sedia ada untuk kita terokai mengenai kemungkinan kerjasama yang boleh dipupuk sekiranya boleh, kalau tidak boleh tidak apalah.

“Kita bukanlah seperti hidung tidak mancung, pipi tersorong-sorong.

“Mandat yang diterima adalah meneruskan rundingan dan saya terpaksa mengakui, pandangan daripada negeri adalah berbeza-beza, mengikut keadaan di negeri itu,” katanya.

Dalam perkembangan lain, satu jawatankuasa akan ditubuhkan MEP untuk menilai semua pilihan yang ada.

Berkenaan PRN, beliau berkata, semangat ahli berada pada tahap tinggi walaupun melalui banyak perkara khususnya keputusan PRN Johor dan Pilihan Raya Umum ke-15 (PRU15) lalu.

“Namun kita merasakan tetap bersedia untuk menawarkan calon berbanding di PRN, iaitu buat keputusan di negeri mana kita berbanding, berapa bilangan kerusi dan tidak semestinya semua negeri,” katanya.


UMNO guna ‘pengundi hantu’ lulus usul tambahan – Khairy

0

BANGI, Sabtu – Bekas Ketua Pemuda UMNO, Khairy Jamaluddin mendakwa wujud komplot ‘Langkah Dewan Merdeka’ untuk meluluskan usul tambahan supaya dua jawatan tertinggi UMNO tidak dipertandingkan dalam pemilihan akan datang.

Khairy mendakwa, ‘tag’ (tanda) pada kerusi dalam Dewan Merdeka yang dikhaskan untuk perwakilan UMNO sudah ditanggalkan ketika ini sebagai usaha membawa masuk ‘perwakilan import’ bagi meluluskan usul tambahan berkenaan.

“Petang ini akan ada undi untuk usul tambahan ini dan saya difahamkan ia akan
‘dibulldoze’
(dilanggar).

“Malah, beberapa ‘tag’ (tanda) di kerusi di Dewan Merdeka yang dikhaskan untuk perwakilan bahagian telah dicabut dan ditanggal supaya perwakilan import boleh dibawa masuk untuk sorak (sokongan) dan
‘bulldoze’
usul supaya ia (jawatan Presiden dan Timbalan Presiden) tidak dipertandingkan,” katanya dalam satu video di TikTok hari ini.

Artikel berkaitan

Blinken Adakan Lawatan Kerja Ke Malaysia

Suspek bakar isteri ditahan di Nibong Tebal

Antara Cabaran Utama Kepada Perpaduan – Dr. Jemilah

Ulama perlu berani tegur kerajaan – Perdana Menteri

Muhyiddin fail pembelaan berkaitan saman fitnah Anwar

Semalam, Dewan Merdeka dilapor gamat selepas perwakilan Negeri Sembilan mencadangkan usul tambahan supaya dua jawatan tertinggi UMNO tidak dipertandingkan pada pemilihan parti akan datang.

Cadangan usul tambahan dikemukakan wakil UMNO Bahagian Rembau, Mohd Shukri Shamsudin, ketika berucap sebagai pencadang usul Ucapan Dasar Presiden dan mendapat reaksi berbeza daripada perwakilan.

Terdahulu ketika membahaskan usul ucapan Dasar Presiden UMNO, reaksi berbelah bahagi dizahirkan perwakilan negeri mengenai usul tambahan itu.

Ketua UMNO Bahagian Bukit Bintang, Datuk Seri Zainal Abidin Mohd Rafique yang mewakili Wilayah Persekutuan senada dengan Timbalan Ketua UMNO Bahagian Iskandar Puteri, Datuk Pandak Ahmad, menegaskan usul tambahan dikemukakan semalam itu bertentangan dengan Fasal 30 Perlembagaan UMNO dan Perkara 10 Peraturan Persidangan.

Kedua-dua mereka beranggapan usul berkenaan tidak sempurna dan tidak boleh diteruskan.

Difahamkan, empat lagi perwakilan iaitu Selangor, Kelantan, Perak serta wakil mahasiswa bersetuju dan menyokong usul tambahan berkenaan.

Mengulas lanjut, Khairy menyifatkan usul tambahan itu sebagai pelik apabila disampaikan oleh wakil daripada Bahagian Rembau, memandangkan Timbalan Presiden UMNO, Datuk Seri Mohamad Hasan adalah Ketua Bahagian UMNO Rembau.

“Kalau nak bawa usul penambahan pun, lindunglah sikit.
What happen to you
 (Apa dah jadi pada kamu) Mat Hasan (Mohamad)?” soalnya.

Sehubungan itu, Khairy yang juga bekas Ahli Parlimen Rembau merayu kepada semua perwakilan UMNO dalam Dewan Merdeka supaya tidak meluluskan usul tambahan berkenaan, sebaliknya memberi kebebasan kepada perwakilan untuk memilih pucuk pimpinan parti.

Beliau turut memberi jaminan pertandingan dua jawatan itu tidak akan menyebabkan UMNO berpecah-belah, sebaliknya akan menyokong mana-mana individu yang mendapat mandat menerajui UMNO.

“Saya janji bahawa pemilihan tidak akan membawa kepada perpecahan. Siapa yang menang dapat mandat daripada parti. Siapa yang menang, kita sokong dan kita ketepikan segala perbezaan selepas selesai pemilihan nanti.

“Kita dah tinggal 26 kerusi Parlimen UMNO. Ini prestasi yang terburuk dalam sejarah parti kita.

“Jadi sangat penting perwakilan dalam UMNO jangan melakukan ‘Langkah Dewan Merdeka’ untuk bunuh demokrasi, menidakkan suara perwakilan di akar umbi menentukan masa depan UMNO dan memilih siapa yang boleh dan layak menerajui parti kita dan membangkitkan semula parti keramat UMNO,” katanya.

Terdahulu, Ketua Penerangan UMNO, Isham Jalil, mengesahkan tujuh usul dibentangkan dalam persidangan semalam, selain satu usul tambahan iaitu mengenai cadangan supaya jawatan presiden dan timbalan presiden tidak dipertandingkan.

Beliau bagaimanapun berkata, usul tambahan berkenaan tidak membabitkan sebarang pindaan Perlembagaan parti dan hanya membabitkan persetujuan dalam dewan.


BN cabar kemenangan kerusi Parlimen Marang, Kemaman dan Kuala Terengganu

0

BANGI, Ahad – Barisan Nasional (BN) memfailkan tiga petisyen bagi mencabar keputusan Pilihan Raya Umum ke-15 (PRU15) bagi kerusi Parlimen Marang, Kemaman dan Kuala Terengganu.

Menerusi jemputan kepada media, tiga petisyen tersebut dibuat susulan dakwaan rasuah berleluasa dilakukan Perikatan Nasional (PN) pada PRU15 membabitkan tiga kerusi berkenaan.

Justeru, satu sidang media berhubung perkara itu akan dibuat Pengerusi Badan Perhubungan UMNO Terengganu, Datuk Seri Ahmad Said pada jam 12.30 tengah hari esok di ibu pejabat UMNO Menara Dato Onn, Kuala Lumpur.

Pada PRU15, kerusi Parlimen Kemaman dimenangi calon PAS, Che Alias Hamid menewaskan tiga calon lain termasuk Ahmad Said mewakili BN dengan majoriti 27,179 undi.

Artikel berkaitan

Tragedi  Batang Kali : Operasi SAR diteruskan jam 9:00 pagi ini

Ajaran sesat SiHulk pengaruh anak muda, hidup mewah di luar negara

Aidilfitri : KTMB sedia 4 ETS tambahan, tiket dijual mulai Jumaat

Menteri Agama arah JAWI siasat perarakan LGBTQ

Ringgit mata wang paling lemah di Asia tahun ini

Parlimen Marang pula dimenangi Presiden PAS, Tan Sri Abdul Hadi Awang dengan majoriti 41,729 undi dalam pertandingan empat penjuru.

Manakala Parlimen Kuala Terengganu kekal disandang PAS apabila calonnya, Datuk Amzad Hashim memperoleh majoriti 40,907 undi menewaskan tiga pencabar lain.


Lima warga Indonesia kendali bot tempatan tanpa dokumen, ditahan

0

BANGI, Ahad – Agensi Penguatkuasaan Maritim Malaysia (Maritim Malaysia) Negeri Selangor menahan lima lelaki warga Indonesia yang bekerja di atas bot nelayan tempatan kelas C tanpa kebenaran di sekitar perairan Sungai Besar, Selangor pada 12.50 tengah hari semalam.

Pengarah Maritim Negeri Selangor, Kepten Maritim V. Siva Kumar berkata, kesemua warga asing itu ditahan ketika bot ronda Maritim Selangor membuat pemeriksaan ke atas bot nelayan pada kedudukan 5.2 batu nautika di perairan Sungai Besar menerusi Op Ehsan.

Siva Kumar berkata, hasil pemeriksaan awal mendapati bot tersebut dikendalikan oleh seorang tekong dan empat kru warga asing berusia lingkungan 31 hingga 54 tahun.

Artikel berkaitan

Qatar derma 10,000 rumah mudah alih untuk mangsa gempa Turkiye & Syria

Kekurangan bekalan ayam, telur diatasi menjelang Ramadan

34 Korban Banjir Setakat Ini

Empat ADUN Pulau Pinang diarah kosongkan kerusi

Bas persiaran terbakar, laluan keluar Plaza Tol UPM dibuka semula

Katanya, hasil pemeriksaan lanjut mendapati kesemua mereka tidak mempunyai dokumen pengenalan diri yang sah dan pemilik bot itu didapati menggaji warga Indonesia tanpa kebenaran Ketua Pengarah Perikanan Malaysia serta menemukan 200 kilogram ikan campur dan peralatan menangkap ikan di atas bot.

“Kesemua warga asing tersebut bekerja dengan pemilik bot antara empat bulan hingga dua tahun dan dibayar gaji secara tunai mengikut hari keluar ke laut iaitu RM100 bagi tekong bot manakala RM50 bagi kru bot,” katanya dalam kenyataan hari ini.

Siva Kumar berkata, kesemua warga asing itu dan bot dibawa ke jeti Pasukan Polis Marin Pulau Indah sebelum diserahkan kepada pegawai penyiasat Maritim Malaysia untuk tindakan lanjut.

Kes disiasat di bawah Akta Perikanan 1985 kerana melanggar syarat sah lesen iaitu menggunakan warga asing tanpa kebenaran bertulis daripada Ketua Pengarah Perikanan Malaysia dan Akta Imigresen 1959/63 kerana bekerja tanpa permit yang sah.


Pejuang dalam dilema, pilihan terbaik tidak sertai PRN

0

BANGI, Ahad – Parti Pejuang Tanah Air (Pejuang) kini didakwa berada dalam dilema untuk memutuskan perlu menyertai Pilihan Raya Negeri (PRN) di enam negeri yang akan diadakan dalam tahun ini atau sebaliknya.

Timbalan Ketua Penerangan Gerakan Tanah Air (GTA), Mahdzir Ibrahim mendakwa, sukar untuk Pejuang membuat keputusan ketika ini selepas mengumumkan menarik diri daripada menjadi komponen GTA pada Sabtu.

Beliau yang dilantik Pejuang sebagai Penyelaras Parlimen Parit Sulong berkata, parti itu masih memiliki pilihan kedua iaitu menyertai Pakatan Harapan (PH) dan pilihan ketiga pula menyertai Perikatan Nasional (PN).

Menurut Mukhriz, ketetapan itu juga membolehkan Pejuang diberikan sedikit masa untuk mengukuhkan parti dalam banyak perkara dilakukan sebelum benar-benar dapat memberi nilai tambah kepada mana-mana parti dalam gabungan berkenaan.

Artikel berkaitan

Guna Akta ISA cegah rasuah dan penyelewengan – Ibrahim Ali

Hospital Tuanku Ja’afar tubuh jawatankuasa siasat dakwaan cuai

Hadi disiasat Bukit Aman berhubung kenyataan jatuhkan kerajaan

PN Namakan Mas Ermieyati Calon Ketua Menteri Melaka

Dicalon Speaker Parlimen, ADUN Gurun letak jawatan

“Selain itu, kita turut mengadakan perbincangan panjang lebar mengenai gabungan mana yang kita (Pejuang) jika sertai sekiranya ada menjelang PRN yang akan berlaku dalam tahun ini,” kata Mukhriz lagi.

Menurut Mukhriz, ketetapan itu juga membolehkan Pejuang diberikan sedikit masa untuk mengukuhkan parti dalam banyak perkara dilakukan sebelum benar-benar dapat memberi nilai tambah kepada mana-mana parti dalam gabungan berkenaan.

“Selain itu, kita turut mengadakan perbincangan panjang lebar mengenai gabungan mana yang kita (Pejuang) jika sertai sekiranya ada menjelang PRN yang akan berlaku dalam tahun ini,” kata Mukhriz lagi.


Putra kekal bersama GTA walau dalam keadaan sukar

0

BANGI, Ahad – Presiden Parti Bumiputera Perkasa Malaysia (Putra), Datuk Ibrahim Ali berkata, parti itu akan kekal bersama Gerakan Tanah Air (GTA) buat masa ini, meskipun gabungan itu sedang berdepan keadaan sukar berkaitan hala tuju.

Ibrahim berkata, Putra enggan membuat keputusan tergopoh-gapah memandangkan masih panjang masa sebelum Pilihan Raya Umum ke-16 (PRU16) dan parti itu juga belum memutuskan untuk bertanding pada pilihan Raya Negeri (PRN) di enam negeri tahun ini.

Katanya, keputusan itu kekal sehinggalah barisan pimpinan GTA membuat keputusan berkenaan hala tuju gabungan itu.

“Dunia politik ada dua golongan, yang sertai politik untuk kejayaan diri dengan cepat, yang lebih malang ada yang sudah menikmati kejayaan sebelum ini dan memegang jawatan, cukup dengan kekayaannya, namun jati diri amat rapuh dan lalang.

Artikel berkaitan

Pindaan Memansuhkan Hukuman Mati Mandatori Akan Dibentangkan Pada Oktober – Wan Junaidi

Annuar Musa bertanding atau tidak, diputus malam ini

Saudara nak persoal saya tidak mengapa, tapi jangan bawa naratif fitnah – Anwar Ibrahim

Jangka Masa Kempen Media ‘Mainstream’ Terlalu Pendek

Buli Secara Emosi Perlu Diberi Perhatian – Pakar

“Pemimpin palsu yang pasti tidak memberi apa-apa harapan kepada perjuangan membela dan memperkasa Islam, Melayu, Bumiputera dan negara. Mereka adalah sama darjat dengan golongan yang hendak diganti dan jika dicermin diri, tidak lebih dari dua kali lima sahaja,” katanya dalam kenyataan hari ini.

Bagaimanapun, Ibrahim tidak mengaitkan kenyataan tu dengan mana-mana pihak secara khusus.

Kenyataan ini dibuat sehari selepas Presiden Parti Pejuang Tanah Air (Pejuang), Datuk Seri Mukhriz Tun Mahathir mengumumkan parti itu
keluar dari GTA
 atas sebab ingin memberi tumpuan kepada usaha pengukuhan parti.

Mukhriz berkata, keputusan itu dibuat setelah mengambil kira pandangan para perwakilan dalam Perhimpunan Agung Pejuang kali kedua semalam, ekoran kekalahan teruk parti itu dalam PRU15 yang lalu.

Dalam kenyataannya, Ibrahim membangkitkan bekas pengerusi Pejuang dan bapa Mukhriz, Tun Dr Mahathir Mohamad yang kekal bersama GTA selepas meletakkan jawatan dalam parti.

“Perjuangan (Putra) baru menempuh usia hampir empat tahun termasuk ketika penularan wabak Covid-19 selama duan tahun boleh aktif hanya dua tahun.

“Terbukti yg tetap kekal bersama adalah yg telah teruji ketahanan jati diri perjuangan… dan bukan pada retorik di bibir mulut,” katanya lagi.


Sekurang-kurangnya 40 terbunuh dalam nahas pesawat di Nepal

0

POKHARA, Nepal – Sekurang-kurangnya 40 orang terbunuh selepas sebuah pesawat milik Yeti Airlines dari Kathmandu ke bandar pelancongan, Pokhara terhempas semasa mendarat dan terbakar berhampiran lapangan terbang di tengah Nepal.

Video yang dimuat naik di media sosial menunjukkan sebuah pesawat terbang rendah di kawasan berpenduduk sebelum menjunam.

Kira-kira 200 tentera Nepal terlibat dalam operasi menyelamat di lokasi nahas di gaung Sungai Seti yang terletak 1.5 kilometer dari lapangan terbang.

Artikel berkaitan

Krisis Yaman – Kebuluran Paling Kronik Di Dunia

Chris Hipkins dijangka ganti Ardern sebagai Perdana Menteri baharu

Aman Palestin sampaikan bantuan, redakan krisis kebuluran pelarian

Ratusan Tahanan Palestin Dijangkiti Covid-19

Genap 40 tahun khidmat Sheikh Abdul Rahman Sudais di Masjidil Haram

“Kami menjangka terdapat lebih banyak mayat,” kata jurucakap tentera yang menyatakan pesawat itu berkecai.

Perdana Menteri, Pushpa Kamal Dahal memanggil mesyuarat tergempar dan menggesa agensi negeri untuk menjalankan operasi menyelamat.

Pesawat itu membawa 72 orang penumpang dan daripada jumlah tersebut 53 adalah warga Nepal, India (5), Rusia (4) dan Korea Selatan (2).

Selain itu seorang penumpang masing-masing dari Ireland, Australia, Argentina dan Perancis serta empat orang anak kapal. – Agensi


Tidak wajar halang tanding jawatan Presiden, Timbalan

0

BANGI, Ahad – UMNO Johor menegaskan, adalah tidak wajar untuk menghalang mana-mana ahli parti itu menawarkan diri bertanding jawatan Presiden dan Timbalan Presiden, walaupun ketetapan sudah dicapai pada Perhimpunan Agung UMNO (PAU) 2022 semalam.

Pengerusi UMNO Johor, Datuk Seri Hasni Mohammad berkata, ia berikutan kaedah usul tambahan berhubung jawatan Presiden dan Timbalan Presiden tidak dipertandingkan ketika PAU 2022 semalam, adalah melanggar perlembagaan parti.

Berikutan itu, Hasni yang juga Ahli Parlimen Simpang Renggam dan Ahli Dewan Undangan Negeri (ADUN) Benut berpandangan, isu pemilihan jawatan tertinggi parti itu perlu diteliti sewajarnya.

Beliau berpendapat, cara usul tambahan itu dibawa melanggar kehendak perlembagaan parti, sedangkan usul itu perlu mendapat persetujuan daripada Jabatan Pendaftaran Pertubuhan (ROS).

Artikel berkaitan

Pesawat TUDM terhempas di Pulau Pinang

Guna Akta ISA cegah rasuah dan penyelewengan – Ibrahim Ali

Penjara 218 tahun, 75 sebatan rogol anak kandung

Bawa pihak sorok bekalan gula ke muka pengadilan – CAP

Mahkamah Kuwait perintahkan Jho Low dihukum penjara 10 tahun

“Ada juga pendapat menyatakan ia tidak mematuhi garis panduan ditetapkan ROS. Sama ada perkara itu benar atau sebaliknya, itu terpulang kepada pentadbiran UMNO menanganinya.

“Oleh itu, UMNO Johor berpandangan tidak perlu wujud sekatan kepada mana-mana pihak yang mahu bertanding atau menawarkan diri walaupun ada ketetapan tiada pertandingan Presiden dan Timbalan Presiden pada pemilihan akan datang.

“Saya percaya apa pun yang terjadi, Presiden, Datuk Seri Dr Ahmad Zahid Hamidi akan bersetuju dan majoriti pemimpin UMNO turut bersetuju bahawa tidak ada sekatan untuk mana pihak bertanding atau menawarkan diri walaupun adanya usul tiada pertandingan Presiden dan Timbalan Presiden.

“Malah saya yakin Presiden dan Timbalan Presiden, Datuk Seri Mohamad Hasan tiada halangan, kalau ada ahli yang menawarkan diri untuk bertanding. Ini kerana saya percaya itu dibenarkan dalam perlembagaan dan itu adalah hak ahli yang dijamin melalui perlembagaan parti,” katanya.

Semalam, perwakilan UMNO dari Johor dilaporkan melahirkan rasa pelik apabila usul tambahan mengenai jawatan Presiden dan Timbalan Presiden tidak dipertandingkan yang dibawa oleh perwakilan Negeri Sembilan kelmarin boleh diterima dan dibahaskan.

Jurucakap UMNO Johor yang juga Timbalan Ketua UMNO Bahagian Iskandar Puteri, Datuk Pandak Ahmad dilaporkan berkata, mungkin parti itu kini telah menjadi ‘pasti asal boleh’.

Usul tambahan supaya jawatan Presiden dan Timbalan Presiden tidak dipertandingkan pada pemilihan akan datang seterusnya diluluskan pada PAU 2022.

Ketua Penerangan UMNO, Isham Jalil dilaporkan berkata, usul berkenaan disokong hampir kesemua perwakilan yang hadir.

Dalam pada itu, Hasni yang juga Ketua UMNO Bahagian Pontian berkata, imej parti terutama selepas Pilihan Raya Umum ke-15 (PRU15) pastinya mempunyai kesan pada pemilihan akan datang.

“UMNO Johor berpandangan masyarakat di luar terutama pimpinan parti di peringkat cawangan memandang tentang imej parti selepas PRU15. Kita tidak melihat selain daripada mahu menguatkan kedudukan parti.

“Oleh itu, parti seolah-olah digambarkan tidak menjunjung demokrasi atau kebebasan lebih-lebih lagi apabila ada ahli-ahli yang bertanya berhubung kelulusan usul tiada pertandingan Presiden dan Timbalan Presiden,” katanya.


Tiada rakyat Malaysia terbabit gempa bumi Singkil, Aceh

0

BANGI, Isnin – Tiada rakyat Malaysia terbabit dalam gempa bumi yang menggegarkan Aceh, Sumatera, Indonesia pagi tadi.

Gempa bumi berukuran 6.2 skala Richter itu berlaku pada jam 5:30 pagi.

Wisma Putra dalam satu kenyataan berkata, Konsulat Jeneral Malaysia di Medan mengesahkan bahawa tiada rakyat Malaysia yang terbabit dalam bencana itu.

Sekiranya mana-mana rakyat Malaysia yang memerlukan bantuan konsular boleh menghubungi nombor di talian tertera.

Artikel berkaitan

Tiada sekatan mana-mana kaum sertai pasukan beruniform, cuma kurang minat – Musa Hassan

ISMA konsisten sedarkan masyarakat perkara ancam akidah

Tarif Elektrik, Air Kekal Di Semenanjung, Harga Ayam Tidak Diapungkan

Tiga beradik dirantai kaki, dua termasuk ibu mangsa ditahan

PN tidak masuk campur isu politik BN di Melaka

Badan Meteorologi, Klimatologi dan Geofizik (BKMG) melaporkan, gempa tersebut berlaku kira-kira pukul 5.30 pagi waktu tempatan dan pusat gempa berada pada 47 kilometer (km) di tenggara daerah Aceh Singkil.

Badan Pengurusan Bencana Negara (BNPB) berkata, gempa bumi itu menyebabkan ramai penduduk panik namun pihaknya sudah menggerakkan pasukan untuk memantau keadaan di kawasan terlibat.

Menurut BKMG, penduduk merasakan gempa bumi kuat berdurasi tiga hingga 10 saat di empat daerah iaitu Aceh Singkil, Tapanuli Tengah, Nias Utara dan Aceh Selatan.

Badan itu turut mengesahkan gempa tersebut tidak berpotensi mencetuskan tsunami namun meminta penduduk berwaspada dengan kemungkinan gempa susulan.


8.7juta golongan B40 terima RM1.67bil melalui Sumbangan Tunai Rahmah

0

BANGI, Isnin – Sumbangan Tunai Rahmah (STR) merupakan nama baharu untuk Bantuan Tunai kepada golongan B40 dalam  membantu golongan kurang berkemampuan dalam mendepani cabaran kos sara hidup.

Perdana Menteri, Datuk Seri Anwar Ibrahim berkata, beliau memutuskan supaya STR Fasa 1  diawalkan kepada Januari ini berbanding perancangan awal pada Mac bagi meringankan beban sara hidup rakyat.

Malah katanya, pembayaran STR Fasa 1 kepada 8.7 juta golongan B40 bernilai RM1.67 bilion akan dikreditkan ke dalam akaun bank penerima yang berdaftar di dalam pangkalan data secara berperingkat mulai esok.

“Kerajaan Perpaduan menekankan pendekatan Rahmah dalam membela nasib rakyat susah terutamanya golongan rentan dan mudah terjejas. Selaras dengan itu, kerajaan telah memperkenal konsep Payung Rahmah sebagai induk kepada inisiatif-inisiatif membantu golongan kurang berkemampuan dalam mendepani cabaran kos sara hidup.

“Maka, program bantuan tunai untuk B40 di bawah Kementerian Kewangan dijenamakan semula kepada Sumbangan Tunai Rahmah dan akan terus ditambah baik,”

8.7 juta penerima bantuan tunai akan diberikan dalam Fasa 1 STR iaitu empat juta isi rumah menerima RM300 dan 1.2 juta warga emas tiada pasangan menerima RM100 dan 3.5 juta rakyat yang bujang pula menerima RM100.

Artikel berkaitan

Jenazah Mangsa Akan Dikebumi Di Pahang

Pasukan Khas Pasca Banjir, Siap Siaga Gelombang Kedua

Radzi Jidin kekal Ahli Parlimen Putrajaya

Pelajar IPT Diberi 5 Hari Pelepasan Pulang Mengundi

Guna kod QR salur aduan kebersihan makanan, bazar Ramadan

“Penerima STR yang tiada akaun bank juga boleh membuat penunaian di Cawangan Bank Simpanan Nasional (BSN) mulai esok. Semakan status pembayaran akan dibuka mulai 17 Januari dan maklumat lanjut berkaitan pembayaran ini boleh dirujuk Soalan Lazim di Portal Rasmi STR melalui pautan https://bantuantunai.hasil.gov.my,”

Anwar  berkata, penerima STR di kawasan pedalaman termasuk Sabah dan Sarawak yang mempunyai akaun bank atau tiada akaun bank akan menerima pembayaran ini pada tarikh yang sama.


80, 000 rakyat Israel bantah pembaharuan badan kehakiman

0

BANGI, Isnin –
Tel Aviv semalam dibanjiri oleh lebih 80,000 rakyat Israel yang melakukan protes besar-besaran dalam membantah cadangan kerajaan Israel yang dipimpin oleh Perdana Menteri Benjamin Netanyahu berhubung pembaharuan badan kehakiman.

Pihak berkuasa rejim haram itu, melaporkan bantahan besar-besaran itu berlangsung selama dua hari berturut-turut di Dataran Habima.

Dalam pada itu, lapor berita Agensi penunjuk perasaan turut berkumpul di hadapan kediaman presidennya di BaitulMaqdis barat dan kediaman rasmi Netanyahu.

Cadangan pembaharuan badan kehakiman itu meraih kemarahan rakyat itu, bakal mengehadkan kuasa Mahkamah Agung Keadilan bagi kuasa selia dalam memilih hakim dan menghentikan  pelantikan penasihat undang-undang kementerian oleh peguam negara itu.

Artikel berkaitan

Serahkan Semula Tugas Kepada Pdrm & Atm

Aidilfitri: Warga asing ‘hiasi’ wajah ibu kota

Agong berkenan terima watikah pelantikan 12 ketua perwakilan asing ke Malaysia

Kerajaan import telur ayam sehingga bekalan stabil

Antara Cabaran Utama Kepada Perpaduan – Dr. Jemilah

Dalam pada itu, rakyat itu turut membantah pelantikan Benjamin Netanyahu sebagai Perdana Menteri, susulan beliau terlibat dengan pelbagai skandal rasuah, penipuan dan mempunyai rekod jenayah lampau yang banyak.


Dewan Negara, Dewan Rakyat perlu bentuk jawatankuasa tangani isu rakyat – Rais Yatim

0

BANGI, Isnin – Yang Dipertua Dewan Negara, Tan Sri Dr Rais Yatim, bercadang agar Dewan Negara dan Dewan Rakyat dapat membentuk jawatankuasa baharu dalam usaha membantu serta menangani isu berkaitan rakyat.

Beliau berkata, perkara itu termasuk dalam pembentukan Jawatankuasa Kesejahteraan Rakyat dan Jawatankuasa Antirasuah.

“Pembentukan kerjasama seumpama ini diharap dapat menjadikan Parlimen sebuah institusi sandaran dan harapan untuk rakyat menyuarakan permasalahan dihadapi yang memerlukan perhatian pemimpin negara,”

Terdahulu, Rais telah menerima kunjungan hormat dua Timbalan Yang Dipertua Dewan Rakyat, iaitu Datuk Ramli Mohd Nor dan Alice Lau Kiong Yieng, di Parlimen, hari ini.

Dalam pertemuan itu, Rais menerangkan kedudukan transformasi Parlimen yang sedang dilaksanakan, dengan Parlimen dalam proses melakukan beberapa pindaan terhadap akta seperti Akta Majlis Parlimen (Keistimewaan dan Kuasa) 1952.

Artikel berkaitan

DAP ibarat membaling batu di tengah khalayak ramai – Abdul Hadi

Bas persiaran terbakar, laluan keluar Plaza Tol UPM dibuka semula

Khairy perlu lebih masa sebelum kembali ke arena politik

147 ketua Wanita UMNO bahagian tidak lagi menyokong Noraini

Penerbangan pertama haji dijangka 21 Mei

“Pada masa sama, Parlimen turut berhasrat mengembalikan Akta Perkhidmatan Parlimen 1963. Penggubalan Kod Etika Ahli Parlimen juga dilihat mampu melancarkan perjalanan sidang dewan,”

Beliau berkata, pembabitan kedua-dua Timbalan Yang Dipertua Dewan Rakyat itu amat diperlukan untuk merealisasikan hasrat berkenaan.


Kerajaan digesa ubah pakaian seragam pramugari tempatan terutama yang Islam

0

BANGI, Isnin –  Jika syarikat penerbangan British Airways telah pun mengorak langkah menukar pakaian krunya ke arah lebih sopan, mengapa tidak syarikat penerbangan tempatan di Malaysia.

Pemerhati politik,
Prof Dr Mohd Ridhuan Tee Abdullah
,  berkata apakah wajar perniagaan penerbangan perlu memaparkan pendedahan aurat oleh pramugari tempatan.

Katanya ini adalah sebahagian daripada penganiayaan terhadap wanita, sehubungan itu beliau berharap pihak yang berkuasa mengambil peranan untuk mengubah perkara berkenaan.

Profesor Ridhuan Tee dalam satu kenyataannya di
portal ismaweb.net
 berkata dirinya tidak pernah menafikan hak bagi mereka yang bukan Islam, namun apakah wajar dalam sebuah  negara Islam, pakaian seorang pramugari agak terlalu seksi.

Malah katanya apabila ada yang mempersoalkan mengenai isu itu, timbul pelbagai kata penafian  termasuk daripada seseorang  yang  bertaraf menteri mengatakan dirinya tidak berkuasa atas hal berkenaan ketika ditanya berhubung pakaian seragam pramugari Islam.

Tambah beliau lagi, se
benarnya, ramai pramugari beragama Islam yang mahu menutup auratnya, tetapi tidak dapat berbuat demikian namun mereka terus berada di dalam dilema, di samping terus menjalankan tugas.

“Kita nak berbisnes penerbangan atau apa? Apakah kita mahu melariskan bisnes penerbangan dengan mendedahkan peha dan dada wanita. Ini satu penganiayaan kepada wanita. `Pasal apa kita tidak nampak semua itu? Apakah kita mahu terus biarkan anak-anak gadis kita yang mencari rezeki terus hidup sebegini, sedangkan kita ada kuasa mengubah? Bersuaralah dan bertindaklah wahai pemimpin negaraku.’’ – Pemerhati politik /
Prof Dr Mohd Ridhuan Tee Abdullah

Malah katanya ia juga satu penganiayaan kepada anak-anak gadis yang mencari rezeki dalam sektor ini namun terpaksa akur dengan kehendak syarikat.

Kata beliau, setelah 20 tahun  syarikat penerbangan
British Airways memperkenalkan pakaian seragam barunya
 yang cukup sopan dan pelbagai mengikut tugas malah dibenarkan juga berhijab kepada pramugari Muslim.

Sehubungan itu katanya apakah ia tidak boleh diadaptasi oleh  syarikat penerbangan tempatan.

“Kita teramat sedih apabila isu ini dibangkitkan, maka pihak bertanggungjawab berjawatan menteri berkata, “Saya tiada komen kerana ia perkara subjektif. Kalau anda semua rasa pakaian pramugari kita mencolok mata, tolong jangan pandang,” –  Pemerhati politik /
Prof Dr Mohd Ridhuan Tee Abdullah

Semua maklum, pakaian pramugari bagi syarikat penerbangan lazimnya mengikut bentuk badan dan terdiri daripada pelbagai warna dan corak.

Masing-masing anggun dan elegan memperaga pakaian seragam syarikat penerbangan masing-masing dalam melayani ribuan penumpang, namun sedihnya apabila ada pihak berjawatan menteri hanya berkata tidak boleh memberi komen, jika tidak mahu tengok jangan pandang.


Malaysia Airlines lancar kajian minta pandangan orang ramai mengenai pakaian seragam kru

0

BANGI, Isnin – Syarikat penerbangan tempatan, Malaysia Airlines Berhad (Malaysia Airlines)  pada Isnin  melancarkan satu maklum balas meminta pandangan orang ramai mengenai pakaian seragam yang dipakai oleh pramugari.

Kajian itu dikeluarkan menerusi laman web syarikat tersebut memberi ruang kepada orang ramai menyatakan pandangan mereka sekiranya syarikat itu perlu membuat pembaharuan kepada cara pemakaian.

Laman web dengan pautan
https://www.research.net/r/5WLHBHK  ///
meminta orang ramai memberi maklum balas berhubung beberapa soalan terhadap pakaian seragam kini.

Selain itu kajian itu juga mengalu-alukan cadangan daripada orang ramai untuk pakaian seragam baharu untuk kru  penerbangan.

Artikel berkaitan

94 lokasi bencana dikenal pasti seluruh negara

Sekadar bawa masuk PH dalam Exco, bukan kepentingan rakyat – BERJASA

Gerakan Islam Perlu Bersama Susun Gerak Kerja Berdepan Musuh – ISMA

PDRM sahkan rakam kenyataan Dr Mahathir berkaitan Proklamasi Melayu

PN Selangor rangka strategi tembusi kerusi ‘hitam’ milik DAP

Syarikat Malaysia Airlines terkenal dengan pemakaian pramugari yang seragam dengan mengenakan baju kebaya sebagai ikonik Malaysia sejak 1972 dan dikenali di peringkat tempatan dan antarabangsa.

Bagaimanapun, isu pemakaian pramugari yang dikenakan oleh syarikat ini mendapat pelbagai kritikan daripada beberapa pemimpin-pemimpin tempatan untuk mengubah kepada pakaian pramugari yang lebih sopan khususnya kepada pekerja Islam.


Malaysia bakal tanah besar ke-2? Segera tangani pelancong China tidak pulang

0

BANGI, Isnin –  Pertubuhan-Pertubuhan Pembela Islam (PEMBELA) menyatakan sekali lagi kebimbangan mereka berhubung kehadiran pelancong dari China.

Menerusi satu hantaran di Facebook pertubuhan itu, ia menyatakan sebelum ini telah mempersoalkan berhubung  apakah berlaku  kepincangan dalam pentadbiran sehingga jumlah pelancong luar sebesar itu ‘lenyap’ dan tidak  kembali ke negara asal.

Justeru, PEMBELA mahu kerajaan  mengambil tindakan drastik dengan segera sebelum perkara yang tidak diingini berlaku di dalam negara.

Manakan tidak, kata kenyataan itu ini kerana  1.2 juta orang pelancong China yang sebelum ini didedahkan oleh Jabatan Imigresen Malaysia.

Artikel berkaitan

Sivaraj letak jawatan, isytihar keluar MIC

Kementerian Kewangan tidak terima cadangan mohon KWSP – Ahmad Maslan

Penempatan haram PATI seluas dua padang bola dibongkar

Misteri bagasi hitam dirungkai – mayat dikerat tanpa kepala ditemukan

Azam Baki sanggah laporan awal kata insiden KLIA tiada unsur rasuah

Mereka membangkitkan persoalan bagaimana pula dengan angka yang mungkin tidak direkodkan?

Namun apa yang lebih menggerunkan, kata mereka Persatuan Pengguna Islam Malaysia (PPIM) baru-baru ini juga telah  mengeluarkan kenyataan yang mana jika isu rakyat China ‘hilang’ di Malaysia ini jika tidak dibendung, maka rakyat negara ini jangan berasa hairan dalam tempoh tiga tahun akan datang jumlah yang ‘hilang’ mungkin sudah pun meningkat menjadi dua juta orang.

Menurut kenyataan PPIM itu,  sekiranya ia menjadi realiti, apakah nasib bangsa anak Melayu.

PPIM turut mempersoalkan apakah Malaysia bakal jadi Tanah Besar Kedua?


MAS mesti berani ubah kepada pakaian lebih sopan untuk kru penerbangan

0

BANGI, Isnin-
Malaysia Airlines dilihat telah menyedari dan memahami reaksi pelbagai pihak yang mahukan pemakaian pramugari syarikat penerbangan negara diubah dengan pakaian yang lebih sopan dan menutup aurat.

Usaha MAS itu dilihat apabila pihaknya mewujudkan satu pautan untuk mendapatkan  maklum balas daripada orang ramai bagi meraih pandangan mengenai pemakaian pramugari yang sewajarnya.

Ketua Wanita Ikatan Muslimin Malaysia (ISMA), Dr Suriani Sudi bagaimanapun berpandangan maklum balas yang dibentuk itu tidak menjamin sepenuhnya suara majoriti orang ramai yang setuju sekiranya kod pemakaian pramugari negara diubah kepada kepada yang lebih sopan.

Artikel berkaitan

Pihak Berkuasa Digesa Kaji Harga Bahan Mentah Makanan Ternakan

Kes saman fitnah Nie Ching-Yazid ditangguh tahun depan

Tumpahan minyak diesel punca 4 LRA henti tugas sementara

Ismail Sabri Umum Perkhidmatan Percuma Untuk Semua Kendalian RadpidKL Selama Sebulan

PRN Selangor: Pembahagian kerusi PH 83 peratus, utama parti menang

Justeru beliau menyarankan Malaysia Airlines (MAS) untuk tampil berani mengubah pemakaian pramugari dan kakitangan penerbangan ke arah lebih sopan dan tertutup di samping mengekalkan identiti uniform batik yang menjadi kebanggaan negara.

Beliau turut berpandangan implementasi pemilihan pakaian batik masih boleh dikekalkan, namun ia perlulah mempunyai potongan yang tidak terlalu ketat dan dilihat  masih menutup aurat.

Jelas beliau juga, sekiranya MAS melakukan perubahan berkenaan, secara tidak langsung pihaknya  telah mengangkat martabat buat seluruh pramugari dan kakitangan wanita syarikat penerbangan negara.

Terdahulu, Wanita Ikatan Muslimin Malaysia (ISMA) menggesa (MAS) untuk segera mencontohi  tindakan syarikat penerbangan British Airways yang selepas 20 tahun bersetuju membenarkan kru kabin wanita untuk memakai hijab dan pakaian sut yang lebih longgar.

British Airways kini membenarkan kru kabin wanita memakai hijab

Ia selaras wajah baru pakaian kru yang bersesuaian dengan tugas mereka di awan biru berdasarkan daripada kajian dan maklum balas kepada petugas syarikat penerbangan berkenaan.


Tiada kompromi pemain industri langgar Peraturan Kawalan Harga

0

BANGI, Isnin –
Kementerian Perdagangan Dalam Negeri dan Kos Sara Hidup (KPDN) tidak akan berkompromi dengan pemain industri melanggar peraturan-peraturan yang ditetapkan khususnya melibatkan kawalan harga barangan.

Menterinya, Datuk Seri Salahuddin Ayub berharap kerjasama baik antara pemain industri dan pengguna selain memaklumkan pihaknya akan mengambil tindakan terhadap mereka yang terlibat sekiranya menjual melebihi harga maksimum.

“Saya sebenarnya tak suka mengulas mengenai amaran tetapi itu bukan bermakna KPDN bertolak ansur kerana jika ada perlanggaran, kita akan ambil tindakan walaupun ia bukan pilihan terbaik.

“Saya mengharapkan kerjasama antara pemain industri dan pengguna dapat dijalin supayadengan kefahaman pengguna dan tanggungjawab industri, semua orang boleh mendapat manfaat,” katanya
selepas membuat tinjauan menerusi
Program Lawatan Kos Sara Hidup Sempena Pelaksanaan Skim Harga Maksimum Musim Perayaan Tahun Baharu Cina 2023 di sebuah pasar raya di ibu negara hari ini.

Hadir sama,
Ketua Setiausaha KPDN, Datuk Azman Mohd Yusof, Ketua Pengarah Penguatkuasa KPDN, Azman Adam, Pengarah Urusan KPDN Wilayah Persekutuan Kuala Lumpur, Ariffin Samsudin serta Pengarah Urusan dan Ketua Pegawai Eksekutif (CEO) Aeon Co (M) Bhd (Aeon), Ono Keiji.

Artikel berkaitan

Isteri maut ditembak suami lebih lima das

Gereja Borneo tarik balik semakan kehakiman kalimah Allah

Syed Saddiq bela diri mulai hari ini

MAS mesti berani ubah kepada pakaian lebih sopan untuk kru penerbangan

Kumpulan Sulu buat tuntutan di mahkamah untuk dapatkan wang

Menurut Salahuddin, berdasarkan tinjauan dilakukan, beliau berpuas hati dengan harga jualan barangan di pasar raya itu kerana dijual di bawah paras harga kawalan.

Dalam pada itu, KPDN menetapkan lapan barangan ditetapkan untuk harga kawalan semasa Tahun Baru Cina termasuk kobis bulat (Indonesia dan China), kentang (China), bawang putih (China), ikan bawal putih dan udang putih.

“
Apa yang menggembirakan saya adalah beberapa barangan seperti kobis bulat dan ubi kentang  yang dijual di bawah paras harga kawalan.

“Contohnya, kobis bulat yang sepatutnya di jual pada harga maksimum RM4, dijual dengan harga RM2.80 manakala ubi kentang yang harganya RM4 dijual pada harga RM3.50,” katanya lagi.


Tiada `perang dingin’ kerajaan negeri dan kerajaan Pusat – MB

0

BANGI, Isnin – Menteri Besar Terengganu, Ahmad Samsuri Mokhtar menafikan wujud ‘perang dingin’ antara pimpinan kerajaan negeri dengan kerajaan persekutuan.

Ia susulan ketidakhadiran beliau dan barisan pemimpin negeri pada program lawatan Perdana Menteri Anwar Ibrahim, ke Terengganu, Khamis lalu.

Samsuri berkata kerajaan negeri tidak mempunyai sebarang masalah dengan kerajaan pusat dan bersedia memberikan kerjasama dalam apa juga urusan terutama yang melibatkan kepentingan bersama.

“Apa yang berlaku ialah masalah komunikasi dan saya pun tak mahu panjangkan masalah ini,” katanya kepada pemberita selepas menyampaikan kunci Rumah Mampu Milik (RMM) Tajin Sejahtera di Kampung Tajin, Hulu Terengganu, di Kuala Berang,  hari ini.

Menurutnya, beliau dan pemimpin negeri tidak hadir ke program lawatan tersebut kerana tidak dimaklumkan bahawa terdapat urusan khusus yang melibatkan kerajaan negeri dalam program lawatan perdana menteri, tersebut.

Sehubungan itu, Samsuri berkata pihaknya hanya menyalurkan bantuan dari aspek logistik serta pengangkutan seperti yang diminta oleh Pejabat Perdana Menteri (PMO).

Artikel berkaitan

Kabinet putuskan SOP pengembara China esok

Undang-Undang Curang Perlu Dilaksanakan

50 penghantar makanan serah memorandum bantahan kepada Foodpanda

`Influencer’ antara ditahan dalam Op Samseng Jalanan

3 juta jemaah bakal wukuf di Arafah Selasa ini

“Amalan sebelum ini ialah apabila PMO menghubungi kerajaan negeri untuk apa juga urusan, kita dimaklumkan dengan jelas apa tujuan kedatangan dan siapa yang dilibatkan.

“Tetapi dalam kunjungan perdana menteri baru-baru ini, saya tak dimaklumkan ada urusan khusus dengan kerajaan negeri. Oleh kerana itu, kita hanya membantu dari segi logistik dan pengangkutan… tidak diminta lain daripada itu,” katanya.

Dalam pada itu, Samsuri berkata setakat ini kerajaan negeri juga belum dipanggil untuk sebarang mesyuarat rasmi dengan kerajaan pusat.

Bagaimanapun, beliau dijangka menghadiri majlis syarahan amanat Perdana Menteri bersama ketua kerajaan negeri dan menteri-menteri Kabinet, Khamis ini di ibu negara.

“Saya difahamkan negeri-negeri lain juga belum dipanggil untuk sebarang mesyuarat dengan Perdana Menteri, yang ada pada Khamis ini dijemput semua menteri besar bersama menteri Kabinet untuk hadir pada majlis syarahan amanat Khamis ini di Kuala Lumpur,” katanya.

Dalam perkembangan lain, Samsuri berkata pihaknya menyerahkan kepada pihak berkuasa bagi menyiasat dakwaan Umno Terengganu bahawa berlaku pengagihan wang secara berleluasa oleh PAS kepada pengundi pada pilihan raya umum ke-15 (PRU15), November lalu.

“Itu adalah hak yang diberi dalam undang-undang PRU kepada mana-mana pihak yang tidak berpuas hati dalam apa juga alasan.

“Petisyen akan diuruskan dengan cara undang-undang oleh semua pihak,” katanya.

Pada 3 Jan lalu, Ketua Umno Terengganu Ahmad Said memfailkan petisyen memohon mahkamah membatalkan keputusan PRU15 melibatkan Parlimen Marang, Kemaman dan Kuala Terengganu.

Menurut Ahmad, petisyen yang difailkan di Mahkamah Tinggi Kuala Terengganu itu dibuat kerana beliau mendakwa berlakunya pengagihan wang secara berleluasa di ketiga-tiga kawasan Parlimen berkenaan. – BH


UMNO sudah nazak, hanya berpaut pada PH – Aminuddin Yahaya

0

BANGI, Isnin –
UMNO dilihat semakin nazak serta tidak mempunyai kekuatan yang sama seperti sebelum ini untuk memimpin negara apatah lagi memenangi majoriti kerusi di parlimen.

Timbalan Pengerusi GTA, Aminuddin Yahaya berkata parti itu dikatakan masih kekal relevan  disebabkan kerjasama Barisan Nasional (BN) dengan Pakatan Harapan (PH).

Tambahnya satu-satunya untuk UMNO berpaut ialah kepada Pakatan Harapan untuk memberi mereka peluang namun perjuangan parti itu telah lari daripada perjuangan.

“Kita tahu UMNO sudah nazak, hampir-hampir lemas dan mereka hanya ada satu nyawa lagi iaitu pada Pakatan Harapan. Jadi itulah yang memberi nyawa kepada mereka sehingga mereka boleh lagi berenang. Tetapi walau bagaimanapun apa yang berlaku sehari dua hari ini, melihat kepada rakyat bagaimana UMNO  telah lari jauh daripada perjuangan mereka memperjuangkan orang melayu dan sebagainya tetapi melihat parti seperti DAP sebagai satu parti yang harus dijadikan kawan malahan selama ini merekalah yang mengatakan macam-macam. Semuanya itu nampaknya dibangkulsampahkan disebabkan oleh mahu memiliki kuasa dan sebagainya, jadi mereka terpaksa kompromi dengan perjuangan mereka.”

Beliau berkata demikian ketika dihubungi TV Pertiwi ketika ditanya ulasan beliau terhadap isu UMNO selepas Perhimpunan Agung Umno (PAU) 2022 yang diadakan baru-baru ini.

Artikel berkaitan

YGMB sumbang bantuan kepada 100 pelajar asnaf

Muhyiddin tiba di SPRM beri keterangan pagi tadi

Cetak nama Allah pada pakaian tak hormat sensitiviti agama Islam

Lebih separuh tasik, takungan air di dunia semakin kering

Sarimah kecewa berita palsu terlantar sakit tersebar

Sementara itu beliau yang mewakili Gagasan Bangsa (GB) berkata, kerjasama dengan GTA akan diteruskan bagi memperjuangkan isu-isu Melayu, integriti dan ekonomi rakyat walaupun tanpa parti Pejuang.

Menurut beliau, GB tetap menghormati keputusan yang dibuat oleh Pejuang untuk keluar daripada GTA namun berharap untuk bekerjasama pada masa hadapan.

“Kita hormati keputusan mereka dan kalau perjuangan mereka kekal sebagaimana yang kita persetujui selama ini InsyaAllah satu hari nanti mungkin kita boleh bergabung balik dengan PEJUANG.”

Katanya, perjuangan nasib rakyat akan diteruskan bersama GTA agar parti itu dapat dilihat sebagai alternatif mengangkat suara rakyat berbanding parti lain.

Sebelum ini, Presiden Pejuang, Datuk Seri Mukhriz Mahathir mengumumkan Pejuang menarik diri daripada menjadi parti komponen dalam parti gabungan GTA.

Menurut beliau, keputusan itu dibuat bagi memberi ruang untuk mengukuhkan parti dalam banyak perkara sebelum dapat memberi nilai tambah kepada mana-mana parti yang akan disertai gabungan tersebut.


40 Negara desak Israel tarik balik sekatan atas Palestin

0

BANGI, Selasa –
Kira-kira 40 negara anggota Pertubuhan Bangsa-Bangsa Bersatu (PBB) menggesa Israel menarik balik sekatan yang dikenakan ke atas Pihak Berkuasa Palestin (PA) awal bulan ini.

Tindakan itu usulan desakan ke atas mahkamah tertinggi PBB yang mengeluarkan pendapat nasihat mengenai pendudukan Israel.

Pada 30 Disember lalu, Perhimpunan Agung PBB meluluskan resolusi meminta pandangan daripada Mahkamah Keadilan Antarabangsa (ICJ) mengenai isu pendudukan Israel di wilayah Palestin.

Sebagai tindak balas, negara haram Israel mengumumkan beberapa siri sekatan termasuk kewangan pada 6 Januari lalu terhadap pihak berkuasa Palestin sebagai ‘membayar harga’ kerana desakan resolusi itu.

Artikel berkaitan

PH Tidak Bubar Dun Di Selangor, Pulau Pinang Dan Negeri Sembilan

Pengambilan vaksinasi Covid-19 tunjuk peningkatan

Bank Negara Malaysia OPR kekal 2.75%

Abang Iskandar angkat sumpah jawatan & taat setia sebagai Presiden Mahkamah Rayuan

Selangor sedia hadapi kenaikan bahan binaan 180 peratus

Menerusi satu kenyataan semalam, kira-kira 40 negara anggota mengesahkan ‘sokongan tidak berbelah bahagi’ mereka kepada Mahkamah Keadilan Antarabangsa (ICJ) dan undang-undang antarabangsa.

Kenyataan itu turut menyatakan kebimbangan mendalam terhadap keputusan kerajaan Israel mengenakan tindakan hukuman ke atas rakyat Palestin, kepimpinan dan masyarakat sivil susulan permintaan Perhimpunan Agung PBB kepada mahkamah.

Alarabiya melaporkan kenyataan itu ditandatangani negara yang mengundi resolusi berkenaan seperti Algeria, Argentina, Belgium, Ireland, Pakistan dan Afrika Selatan.

Bagaimanapun, terdapat beberapa negara yang bersikap berkecuali seperti Jepun, Perancis dan Korea Selatan, manakala Jerman dan Estonia menentang.

Duta Palestin ke PBB, Riyad Mansour, dalam kenyataan berkata, ia penting bagi menunjukkan negara anggota bersatu menolak langkah punitif itu tanpa mengira bentuk undian masing-masing.


Abang Iskandar angkat sumpah jawatan & taat setia sebagai Presiden Mahkamah Rayuan

0

BANGI, Selasa –  Hakim Besar Sabah dan Sarawak Tan Sri Abang Iskandar Abang Hashim hari ini mengangkat sumpah jawatan dan taat setia sebagai Presiden Mahkamah Rayuan iaitu jawatan kedua tertinggi dalam badan kehakiman negara.

Abang Iskandar, 63, dari Sarawak, menggantikan Tan Sri Rohana Yusuf yang bersara pada November tahun lepas.

Beliau merupakan hakim pertama dari Sabah dan Sarawak yang dilantik sebagai Presiden Mahkamah Rayuan.

Hakim Mahkamah Persekutuan Datuk Mohamad Zabidin Mohd Diah mengangkat sumpah sebagai Hakim Besar Malaya

Hakim Mahkamah Persekutuan Datuk Mohamad Zabidin Mohd Diah pula mengangkat sumpah sebagai Hakim Besar Malaya manakala Hakim Mahkamah Persekutuan Datuk Abdul Rahman Sebli, 63, juga dari Sarawak, sebagai Hakim Besar Sabah dan Sarawak.

Artikel berkaitan

Perarakan Hari Wanita sekadar boneka, sebar mesej budaya songsang

Skandal 1MDB, SRC: SPRM tahan sekutu Jho Low di KLIA2

Kerajaan Kedah Perlu Waspada Judi Pasaran Gelap – Pakar

Baik Khairy sertai platform politik sedia ada – Tuan Ibrahim

Ceramah Dr Sikh, AJK masjid perlu bertanggungjawab

Mohamad Zabidin, 65, dari Kedah, menggantikan Tan Sri Azahar Mohamed yang bersara pada 27 Okt tahun lepas.

Sementara itu, Hakim Mahkamah Rayuan Datuk Nordin Hassan, 59, mengangkat sumpah sebagai Hakim Mahkamah Persekutuan.

Turut mengangkat sumpah jawatan dan taat setia sebagai Hakim Mahkamah Rayuan ialah enam Hakim Mahkamah Tinggi iaitu Datuk Azman Abdullah, 61;  Datuk Azimah Omar, 60; Datuk Lim Chong Fong, 60; Datuk Collin Lawrence Sequerah, 62, Mohamed Zaini Mazlan, 55, dan Datuk Wong Kian Kheong, 58.

Sequerah merupakan hakim yang mendengar perbicaraan kes bekas Perdana Menteri Datuk Seri Najib Tun Razak berhubung dana 1Malaysia Development Berhad (1MDB) dan kes Timbalan Perdana Menteri Datuk Seri Dr Ahmad Zahid Hamidi membabitkan dana Yayasan Akalbudi.

Mohamed Zaini pula adalah hakim yang mendengar kes rasuah bekas Menteri Wilayah Persekutuan Datuk Seri Tengku Adnan Tengku Mansor serta kes rasuah dan pengubahan wang haram isteri Najib, Datin Seri Rosmah Mansor.

Hakim itu juga akan memutuskan pada 30 Jan ini sama ada Najib dan bekas Ketua Pegawai Eksekutif 1MDB Arul Kanda Kandasamy perlu membela diri atau dibebaskan daripada pertuduhan meminda laporan audit 1MDB.

Selain itu, 11 Pesuruhjaya Kehakiman mengangkat sumpah sebagai Hakim Mahkamah Tinggi iaitu Datuk Norsharidah Awang, 62; Tee Geok Hock, 64; Datuk Zaleha Rose Pandin, 61;  Alice Loke Yee Ching, 60;  Datuk Azhar Abdul Hamid, 59;  Dr Arik Sanusi Yeop Johari, 53;  G. Bhupindar Singh, 59;  Mahazan Mat Taib, 55; Ahmad Murad Abdul Aziz, 63;  Liza Chan Sow Keng, 65; dan Wan Muhammad Amin Wan Yahya, 50.

Seramai lima individu turut mengangkat sumpah sebagai Pesuruhjaya Kehakiman iaitu Zaharah Hussain yang sebelum ini merupakan Pendaftar Mahkamah Tinggi, M. Sumathi (Pengerusi Mahkamah Perusahaan Kuala Lumpur), Dr Suzana Muhamad Said (Felo Kanan Undang-Undang Fakulti Ekonomi & Pengurusan Universiti Kebangsaan Malaysia), Evawani Farisyta Mohammad (peguam Petronas) dan Dr Wendy Ooi Su Ghee (Rakan Kongsi Tetuan Gan & Zul).

Turut hadir pada majlis yang berlangsung di Istana Kehakiman itu ialah Ketua Hakim Negara Tun Tengku Maimun Tuan Mat, Peguam Negara Tan Sri Idrus Harun dan Timbalan Menteri di Jabatan Perdana Menteri (Undang-Undang dan Reformasi Institusi) Ramkarpal Singh.


Filem berbaur lucah: FINAS boleh batal lesen jika ada kecurangan, fraud atau keburukan akhlak

0

BANGI, Selasa –  Perbadanan Kemajuan Filem Nasional Malaysia (FINAS) tidak bertanggungjawab memberikan kelulusan tayangan filem bergenre seram, Pulau yang mencetuskan kontroversi kerana didakwa mengandungi adegan panas dan lucah.

Ketua Pegawai Eksekutif FINAS, Prof Dr Md Nasir Ibrahim berkata, garis panduan kandungan penerbitan terletak di bawah bidang kuasa Lembaga Penapis Filem (LPF).

Bagaimanapun, katanya, FINAS boleh membatalkan lesen sekiranya pemegang lesen disabitkan kesalahan berkaitan kecurangan, penipuan atau keburukan akhlak.

Ketua Pegawai Eksekutif FINAS, Prof Dr Md Nasir Ibrahim

“FINAS mengambil maklum berhubung isu video trailer filem Pulau yang tular dalam media sosial ketika ini.  Trailer yang tular memaparkan beberapa adegan keterlaluan dan dilihat tidak menitikberatkan budaya kesopanan dan kesusilaan yang diamalkan rakyat Malaysia.

“Babak seperti ini tidak wajarnya dilakukan. Namun, kelulusan tayangan tertakluk di bawah LPF menerusi penguatkuasaan Akta 620, Akta Penapisan Filem 2002.

“Filem Pulau menerima kelulusan LPF pada September, tahun lalu,” katanya menerusi kenyataan dikeluarkan.

Md Nasir berkata, tugasan penapisan filem dilaksanakan tiga Ahli Lembaga Penapis dan keputusan panel diperakukan untuk pertimbangan Pengerusi atau Naib Pengerusi Lembaga Penapisan.

Artikel berkaitan

Mahkamah tangguh rayuan Najib saman Thomas ke 11 Ogos

MYDIN rugi setengah juta kerana cuti tambahan raya

Penguatkuasaan Akta Cecair 1952 masih lemah, tiada kawalan kerajaan

OIC sambut baik laporan Amnesty International mengenai aparteid terhadap Palestin

BERSATU tidak puas hati diberi hanya 3 jawatan EXCO Kedah

“Sesuatu pertimbangan dibuat berdasarkan peraturan dan kriteria ditetapkan tiga dokumen asas iaitu Akta Penapisan Filem, Garis Panduan Penapisan Filem dan Panduan Khusus Penapisan Filem.

“Filem adalah salah satu platform terbaik dalam menyemai semangat toleransi, persefahaman dan perpaduan dalam kalangan masyarakat Malaysia yang berbilang kaum, agama serta bangsa.

“Namun, FINAS tidak menghalang atau menyekat usaha mana-mana pihak mengeluar dan menerbitkan karya seni sebagaimana termaktub dalam Akta 244, Akta Perbadanan Kemajuan Filem Nasional Malaysia 1981 dan pematuhan kepada prosedur permohonan lesen penggambaran yang meliputi Sijil Perakuan Penggambaran (SPP), Lesen Pengeluaran Filem (PF) dan Lesen Pengedaran Filem (DF) serta mana-mana akta perundangan Kerajaan Malaysia yang sedang berkuat kuasa,” katanya.

Bagaimanapun, katanya, FINAS akan mengambil tindakan sewajarnya berdasarkan Peraturan-Peraturan Perlesenan Perbadanan Kemajuan Filem Nasional Malaysia (1983), Peraturan 6 (2) selaku badan dipertanggungjawabkan dalam pengeluaran lesen penerbitan filem tempatan.

“FINAS boleh membatalkan lesen jika pemegang lesen disabitkan kesalahan berkenaan kecurangan, fraud atau keburukan akhlak.

“Sehubungan itu, FINAS menasihatkan agar penggiat seni lebih sensitif dan berhati-hati dalam penghasilan sesuatu karya kreatif dan mematuhi garis panduan ditetapkan kerajaan.

“Ia bagi mengelak timbul prasangka tidak baik atau kurang senang dalam kalangan rakyat Malaysia yang pelbagai latar belakang budaya dan agama,” katanya. – BH


Guru Besar putih mata, wang RM109,000 bantuan awal persekolahan lesap

0

BANGI, Selasa –
Malang tidak berbau apabila seorang guru besar berputih mata kerana wang bantuan awal persekolahan berjumlah RM109,000 dilarikan penjenayah.

Wang yang baru sahaja dikeluarkan oleh guru besar berkenaan diperuntukkan untuk sebuah sekolah di Beranang, Selangor sebelum mendapati cermin keretanya dipecahkan ketika membeli minuman.

Ketua Polis Daerah Kajang, Asisten Komisioner Mohd Zaid Hassan berkata, pihak polis menerima maklumat berhubung kejadian pada jam 12.17 tengah hari semalam, seusai guru tersebut mengeluarkan wang berkenaan dari sebuah bank di pekan Semenyih untuk diagihkan kepada pelajarnya pada keesokan hari.

Mangsa ketika kejadian berseorangan telah mengeluarkan wang tunai berjumlah lebih kurang RM109,000 dari sebuah bank di kawasan Kampung Baru Semenyih yang merupakan bantuaan awal persekolahan.

Menerusi kenyataan rasminya, selepas mangsa yang berusia 50 tahun itu mengeluarkan wang berkenan dalam sebuah beg, beg ditinggalkan di dalam  kereta Toyota di bahagian tempat duduk hadapan sebelah penumpang, sebelum ke sebuah restoran untuk membeli minuman.

Artikel berkaitan

Ismail janji isu tuntutan KWSP akan dibawa ke Parlimen

Tiga Kluster Pendidikan Baharu Dikesan Di Kedah

KJ jangka parti kerajaan dilanda ‘tsunami tidak puas hati’

Longgokan Sisa Kayu Berpunca Daripada Fenomena ‘Kepala Air’

JAKIM lancar kutipan derma bantu mangsa gempa bumi Turkiye dan Syria

Selang hampir 10 minit apabila kembali ke kenderaan, mangsa mendapati cermin kereta miliknya dipecahkan di bahagian kanan penumpang belakang, dan beg yang berisi wang tunai dicuri.

Mohd Zaid turut berkata, polis kini sedang menggiatkan usaha bagi mengesan suspek yang terbabit dalam kejadian berkenaan.

Orang awam yang mempunyai maklumat berkaitan kes boleh berhubung dengan mana-mana balai polis atau berhubung terus dengan pegawai penyiasat kes Inspektor Ahmad Rahmat Adnan di talian 014-5156933 bagi membantu siasatan.

Kes juga disiasat mengikut Seksyen 379 Kanun Keseksaan.

Sementara itu, berdasarkan keterangan guru besar berkenaan, beliau tidak membuat permohonan pengiring polis untuk transaksi pengeluaran wang berkenaan kerana sudah berpengalaman 10 tahun dalam mengendalikan situasi itu dan perkara demikian tidak pernah berlaku .


Hutang negara cecah RM1.5 trilion – Anwar

0

BANGI, Selasa –
Perdana Menteri, Datuk Seri Anwar Ibrahim menyatakan hutang negara termasuk liabiliti kini sudah mencecah hampir RM1.5 trilion.

Kedudukan hutang negara terkini itu menurut Menteri Kewangan sudah mencecah melebihi 80 peratus daripada Keluaran Dalam Negara Kasar (KDNK) dan usha menanganinya harus disegerakan.

Ia turut memberi kesan apabila Bajet Defisit akan lebih melebar daripada jangkaan awal iaitu 5.8 peratus daripada KDNK untuk tahun 2022.

Perdana Menteri berkata, cabaran yang dihadapi kini ialah masalah hutang negara sudah mencecah hampir RM1.2 trillion yang merupakan kenyataan walaupun masih ada pihak yang mempertikai.

Artikel berkaitan

Laman web Jabatan Imigresen digodam

Ahli MKT UMNO tawar diri bertanding jawatan Ketua Pemuda

Mahkamah arah Zuraida bayar RM10 juta kepada PKR

Tanda Pagar #MatKilau Sohor Di Twitter

PM gesa siasatan dilakukan terhadap ‘perasuah tak berani disentuh sesiapa’

Tambahnya, kemerosotan ekonomi masih belum reda manakala keadaannya masih malap yang turut terkesan dengan perkembangan antarabangsa global, perang Ukraine-Russia serta pascaCOVID-19.

Tambah beliau, semua pihak termasuk kepimpinan dan wakil kementerian harus menerima kenyataan itu, bahawa ia bukan lagi urusan biasa selain mereka tidak seharusnya terus selesa.

Dalam pada itu, Anwar berkata, negara boleh melakukan penjimatan hingga RM10 bilion daripada kebocoran yang berlaku dalam sistem perolehan kerajaan.

Kita mengalami kebocoran yang tinggi, dalam hampir belum dua bulan saya berada di kementerian kewangan. saya boleh kenal pasti RM3 bilion hingga RM4 bilion yang boleh diselamatkan, yg bocor pada parti dan tokoh2 politik. Dan kalau kita boleh teruskan dengan kerjasama dgn hubungan rakan-rakan di MOF, saya ucap terima kasih.  kita boleh jimatkan mencecah RM10 billion daripada kebocoran yang berlaku.

Katanya negara mengalami kebocoran yang tinggi belum dua bulan dirinya di Kementerian Kewangan, beliau juga sudah mengenalpasti RM3 bilion hingga RM4 bilion yang boleh diselamatkan.


ISMA sokong teks rasmi Perlembagaan versi Bahasa Melayu

0

BANGI, Selasa –
Ikatan Muslimin Malaysia (ISMA) memberi sokong terhadap cadangan edisi Perlembagaan Persekutuan diterjemah ke Bahasa Melayu menggantikan teks asal dalam Bahasa Inggeris sebagai versi rasmi.

Presiden ISMA, Ustaz Fauzi Asmuni berkata usaha itu dilihat sebagai perubahan positif selaras dengan Perlembagaan 152 Perlembagaan Persekutuan, yang menjadikan bahasa Melayu sebagai bahasa rasmi dalam semua urusan termasuk di mahkamah.

Memetik Ismaweb.net, menerusi satu kenyataan yang dikeluarkan, beliau berkata saranan yang diutarakan oleh Peguam Negara, Tan Sri Idrus Harun itu bertepatan seperti yang terkandung dalam perkara 160B Perlembagaan.

Katanya, walaupun masih di peringkat cadangan, ISMA menyambut baik cadangan tersebut dan berharap pihak kerajaan dapat mengangkat cadangan itu.

Artikel berkaitan

Polis ambil keterangan wanita olah video manipulasi titah Sultan Perak

Jenazah Mangsa Akan Dikebumi Di Pahang

Basmi Pengasingan Kuasa

KPM tumpu cabaran ekonomi bukan iktiraf sijil UEC

Kes positif Covid-19 menurun kepada 5,809

Sebelum ini, Jabatan Peguam Negara (AGC) mencadangkan kepada kerajaan supaya preskripsi Perlembagaan Persekutuan dalam bahasa Melayu menjadi teks rasmi selaras Perkara 160B Perlembagaan Persekutuan.

Peguam Negara, Tan Sri Idrus Harun berkata, pihaknya juga bercadang untuk mencetak semula Perlembagaan Persekutuan bagi memasukkan pindaan perlembagaan bersejarah yang terkini mengikut Perkara 160A Perlembagaan Persekutuan.


Kebebasan bersuara dalam UMNO sudah mati

0

BANGI, Selasa –
Keputusan UMNO meluluskan usul tambahan untuk tidak mempertandingkan jawatan Presiden dan Timbalan Presiden pada pemilihan akan datang menyebabkan masih ramai akar umbi dan pimpinan parti itu tidak berpuas hati walaupun perkara itu sudah dua hari berlalu.

Perkara itu turut disuarakan oleh Ahli Majlis Kerja Tertinggi UMNO, Tan Sri Noh Omar yang tidak menyokong keputusan berkenaan dan menganggap amalan demokrasi semakin mati di dalam parti tersebut.

Beliau juga kecewa apabila mengetahui terdapat wakil anak muda daripada Kelab-Kelab UMNO Luar Negara yang tidak dibenarkan berucap pada saat-saat akhir oleh pemimpin tertinggi UMNO ketika PAU 2022.

Saudara Muhammad Iman Irfan bin Yahya merupakan pelajar dari luar negara yang telah disenaraikan sebagai pembahas Ucapan Dasar Presiden No.17 di PAU 2022 tetapi di saat-saat akhir telah tidak dibenarkan berucap oleh pemimpin tertinggi UMNO Malaysia.

Beliau meluahkan perkara itu menerusi satu hantaran yang dimuat naik di Facebook rasminya hari ini.

Artikel berkaitan

Manusia Lebih Hina Daripada Babi Jika Amalkan Korupsi – Ridhuan Tee

Agong Perkenan 3 Akta Diluluskan Pada Mesyuarat Pertama Parlimen

Tragedi Batang Kali: 4 lagi mangsa ditemui, 3 masih hilang

Najwan tetap tercalon walaupun bersifat perkauman

Varian XE belum dikesan di Malaysia

Dalam pada itu, Noh percaya tindakan yang dikenakan ke atas Muhammad Iman itu adalah disebabkan tulisannya di media sosial mengkritik Presiden UMNO, Datuk Seri Dr Ahmad Zahid Hamidi.

Jelasnya, sejak 25 tahun lalu, perwakilan daripada Kelab UMNO United Kingdom dibenarkan berbahas dan kejadian ini merupakan kali pertama mereka disingkir dan dihalang berbuat sedemikian.

Noh yang juga bekas Pengerusi Perhubungan UMNO Selangor itu mendakwa situasi itu jelas memperlihatkan bukan sahaja demokrasi telah mati bahkan kebebasan bersuara juga telah terkubur di dalam UMNO.

Sementara itu, beliau tidak menolak  kemungkinan sokongan pengundi kepada UMNO dalam Pilihan Raya Negeri (PRN) khususnya di Selangor terhad di Saluran 1 dan 2 sahaja.


Misteri bagasi hitam dirungkai – mayat dikerat tanpa kepala ditemukan

0

BANGI, Selasa – Misteri sebuah bagasi hitam bagasi hitam yang mengandungi beberapa bahagian badan manusia ditemukan di tepi Lebuhraya Utara Selatan (PLUS), berhampiran susur Rawang Selatan, pada pagi Selasa.

Mengesahkan perkara itu, Ketua Polis Daerah Sungai Buloh Superitendan Shafa’aton Abu Bakar berkata, beg berkenaan ditemukan oleh orang awam kira-kira jam 11.30 pagi tadi.

Beliau berkata, hasil pemeriksaan polis berjaya menemukan beberapa anggota badan daripada bahu ke pinggang yang dikerat tanpa bahagian kepala dan kedua-dua tangan dalam bagasi itu.

“Identiti mangsa belum dikenal pasti dan anggota badan berkenaan dibawa ke Hospital Sungai Buloh untuk proses selanjutnya,” katanya.

Tanbahnya, setakat ini polis telah membuka kertas siasatan mengikut Seksyen 302 Kanun Keseksaan kerana membunuh. -BERNAMA


Perpaduan mesti dipimpin oleh Islam yang berintegriti – Hadi

0

BANGI, Selasa –
Presiden PAS, Tan Sri Abdul Hadi Awang, menegaskan perpaduan mestilah dipimpin oleh Islam yang berintegriti mengikut takrifnya yang tepat.

Bukannya dipimpin oleh kalangan yang tidak beriman, tidak berakhlak dan tidak berilmu, serta bukan berwala’ kepada musuh Islam yang nyata.

Katanya, ini merupakan perpaduan asas ketaqwaan yang mendapat rahmat Allah SWT.

“Adapun perpaduan dengan masyarakat bukan Islam berkonsepkan kemanusiaan. Diwajibkan menegakkan keadilan kepada semua termasuk terhadap golongan bukan Islam yang bersedia berada di bawah pemerintahan Islam,” –  TAN SRI ABDUL HADI AWANG / Presiden PAS

Presiden Pas itu berkata keadilan wajib ditegakkan termasuk terhadap golongan bukan Islam yang berada di bawah pemerintahan Islam.

Artikel berkaitan

Nik Razi, adik Allahyarham Nik Aziz meninggal dunia

Ismail Sabri nafi perbelanjaan RM620 bilion tidak direkodkan

Muafakat Nasional gesa polis siasat Anwar Ibrahim dan Ahmad Zahid

Peguam Muslim cabar debat rayuan kalimah Allah

Tajuddin Digugurkan Sebagai Ahli Majlis Tertinggi UMNO

Tambahnya, menerusi kenyataan rasmi, syarat perpaduan adalah berdasarkan kepada aqidah atau iman yang kukuh dengan berpegang kepada konsep aqidah Islamiah yang berteraskan beriman kepada Allah, Rasul, Kitab dan Hari Akhirat.

Begitu juga yang harus dilaksanakan dalam perpaduan melalui skop yang lebih besar, iaitu konteks menubuhkan sebuah negara dan kerajaan.

“Maka mesti dilihat, adakah kumpulan tersebut terbentuk daripada hasil salah laku, rasuah, menipu, zalim dan lain-lain?

“Tanpa mereka itu bertaubat dengan taubat nasuha dan berazam dengan ikhlas untuk meninggalkan maksiat setelah benar-benar berjaya meninggalkannya, atau setelah benar-benar menjalani hukuman yang adil di alam dunia, bukan yang berjaya melepaskan diri dengan berbagai-bagai tipu dan helah.

“Maka, perpaduannya adalah sangat rapuh,” katanya melalui kenyataan rasmi.

Beliau turut menggariskan berkenaan dengan perpaduan sama ada kumpulan itu terbentuk hasil daripada salah laku, rasuah, menipu, zalim serta perkara yang berkenaan tanpa bertaubat daan berazam akan meninggalkan perkara itu.

“Jika pembangkangnya sangat besar, jadilah kerajaan itu berkepala besar bukannya kerajaan perpaduan.

‘Jika kepalanya terlalu besar lebih besar daripada jasadnya, maka kemungkinan jatuhnya itu lebih mudah,” ujarnya.

Hadi juga menekankan dalam istilah politik, Kerajaan Perpaduan sepatutnya tiada pembangkang
atau pembangkang terlalu kecil dan tidak bermaya
kerana jika pembangkang berskala besar, kerajaan itu ‘berkepala besar’ bukannya kerajaan perpaduan.

Dalam pada itu, Presiden Pas itu menjelaskan Islam menetapkan asas keberkatan kepada kerja dan hasiln yang membawa kebajikan di dunia yang menjadi jambatan ke akhirat, berpahala di akhirat atau kebajikan yang disimpan di Hari Akhirat kelak.

Tegasnya, perkataan berkat tidak terdapat dalam kamus istilah agama bukan Islam dan ideologi ciptaan manusia.


Polis tunggu laporan perubatan budak dipercayai mangsa dera

0

BANGI, Selasa –
Pihak polis masih menunggu laporan perubatan melibatkan kes seorang kanak-kanak lelaki yang ditemukan dengan kesan kecederaan di beberapa bahagian badan, tangan, jari dan dahi di tepi jalan di Cheras Utama, Kuala Lumpur pada Jumaat lepas.

Ketua Polis Daerah Kajang, Asisten Komisioner Mohd Zaid Hassan berkata kanak-kanak yang dianggarkan berusia antara tiga empat tahun itu dalam keadaan baik.

Beliau berkata polis juga masih mengesan waris kanak-kanak berkenaan dan seorang individu warga Myanmar juga telah dipanggil bagi membantu berkomunikasi namun kanak-kanak itu masih tidak memahami percakapan individu tersebut.

Kita masih menunggu laporan perubatan dari Hospital Kajang, kes itu juga sudah dirujuk kepada Jabatan Kebajikan Masyarakat (JKM) Hulu Langat. Kita juga sedang mengesan keluarga kanak-kanak tersebut.

Menurut Mohd Zaid, polis tidak menjumpai sebarang butiran atau dokumen pengenalan diri kanak-kanak tersebut dan kes disiasat mengikut Seksyen 31 (1)(a) Akta Kanak-Kanak 2001.

Artikel berkaitan

Saya sayang Bella lebih daripada anak lain – Siti Bainun

Jawatan Presiden, Timbalan Presiden biar perwakilan tentukan – Zahid

Rakyat Palestin memperingati kematian Shireen Abu Akleh

Boy Iman didakwa tipu jual tapak Hooray X Fest Raya

Speaker DUN Tidak Terima Surat Bubar DUN

Sebelum ini, media melaporkan seorang kanak-kanak lelaki yang disyaki mangsa dera itu ditemui ditinggalkan bersendirian di tepi jalan simpang tiga berhampiran pangsapuri Cheras Utama, Batu 9 Cheras, Kuala Lumpur.

Dalam pada itu, seorang lelaki berusia 36 tahun menemui kanak-kanak terbabit pada jam 11.30 malam yang kemudiannya melaporkan perkara tersebut kepada pihak polis melalui talian MERS999.


Semua peguam tarik diri, Siti Bainun menangis

0

BANGI, Selasa –
Dua lagi peguam yang mewakili kes pertuduhan mengabai dan menganiaya remaja Sindrom Down, Bella memfailkan permohonan menarik diri secara bertulis semalam.

Tindakan dua peguam itu, Asiah Abd Jalil dan Nurul Hafidzah Hassan menyebabkan Pengasas Rumah Bonda, Siti Bainun Ahd Razali, 31 tahun berseorangan tanpa lima peguambelanya dalam kes berkenaan.

Dalam pada itu, semasa berdiri di kandang tertuduh pada prosiding bela diri hari ini, beliau dilihat mengesat air mata dan suaranya berubah sebak ketika menjawab pertanyaan Hakim Mahkamah Sesyen Kuala Lumpur, Izralizam Sanusi.

Notis permohonan penarikan diri secara bertulis daripada dua peguam berkenaan itu telah diterima pada jam 9 malam semalam dan mahkamah turut mengesahkannya.

Artikel berkaitan

KPM, KKM pantau penularan COVID-19 waktu SPM 2022 berlangsung

OIC adakan mesyuarat tergempar bincang insiden bakar al-Quran di Stockholm

Polis ambil keterangan wanita olah video manipulasi titah Sultan Perak

Gereja Borneo tarik balik semakan kehakiman kalimah Allah

179 orang dipindahkan ke PPS di Larut, Matang dan Selama

Selain itu, Timbalan Pendakwa Raya, Zilfinaz Abbas memberitahu bahawa ini merupakan kali kedua peguam, Nurul Hafidzah menarik diri daripada kes berkenaan.

Semalam, tiga peguam pengasas Rumah Bonda itu, Mohammad Farhan Maaruf, Nur Ellena Mohamed Razi dan Nur’Aminahtul Mardiah Md. Nor menarik diri daripada mengendalikan kes tersebut sekali gus menyebabkan prosiding bela diri Siti Bainun ditangguhkan.

Ketiga-tiga peguam itu memberikan alasan mempunyai kekangan masa dan jadual yang bertindih menyebabkan mereka terpaksa menarik diri.

Terdahulu, Izralizam menetapkan 26 dan 27 Januari bagi menyambung perbicaraan bela diri manakala prosiding yang dijadualkan berlangsung hingga Jumaat ini dilapangkan serta menasihati Siti Bainun melantik peguam lebih bertanggungjawab untuk mengendalikan kesnya.

Pada 24 November tahun lalu, Mahkamah Sesyen memerintahkan Siti Bainun membela diri berhubung dua pertuduhan iaitu mengabai dan menganiaya remaja Sindrom Down sehingga mangsa mengalami kecederaan fizikal dan emosi di sebuah unit kondominium di Wangsa Maju antara Februari dan Jun 2021.

Siti Bainun berdepan hukuman maksimum penjara 20 tahun atau denda RM50,000 atau kedua-duanya jika sabit kesalahan mengikut Seksyen 31(1) (a) Aka Kanak-Kanak 2001.


Tangguh bicara kes mahkamah Zahid hanya isu kecil – Fadhli Shaari

0

BANGI, Selasa –
Penangguhan perbicaraan kes mahkamah Timbalan Perdana Menteri, Datuk Seri Zahid Hamidi diumpamakan hanya perkara kecil berbanding menguruskan negara yang lebih besar.

Ahli Parlimen Pasir Mas, Ahmad Fadhli Shaari secara sinis ‘membela’ Ahli Parlimen Bagan Datuk itu apabila mahkamah menetapkan tarikh perbicaraan kes dijadualkan semula pada 10 April ini.

Beliau berkata menerusi hantaran di Facebooknya, Ahmad Zahid tentunya sibuk dengan urusan tadbir negara sebagai Timbalan Perdana Menteri sehinggakan pembicaraannya ditunda.

Fadhli turut menyindir kenyataan yang dikeluarkan media sebelum ini akan menggambarkan imej buruk Kerajaan Perpaduan kepada masyarakat dan mereka pastinya tidak mahu perkara sebegini terjadi.

Artikel berkaitan

Fahmi nafi halang Ridhuan Tee muncul di televisyen

PAS Masih Harapkan Kerjasama UMNO Dalam MN

Peratusan keluar mengundi dijangka bawah 70 peratus

Pengeluaran KWSP secara terus lebih mudah berbanding cagaran

Tindakan Pembatalan Notis 19 Tokong Di Perak Mengejutkan

Sebelum ini, mahkamah telah menetapkan perbicaraan Ahmad Zahid dijalankan selama 27 hari, iaitu lima bulan berturut-turut bermula April hingga Ogos depan.

Ahmad Zahid yang juga Menteri Kemajuan Desa dan Wilayah itu akan menghadapi 47 pertuduhan iaitu 12 pertuduhan pecah amanah, lapan pertuduhan rasuah dan 27 pertuduhan pengubahan wang haram membabitkan puluhan juta ringgit milik YAB.


Uji kemampuan teknologi siber negara antara cubaan kumpulan penggodam -ATM

0

BANGI, Selasa – Angkatan Tentera Malaysia (ATM) mengenal pasti empat kemungkinan yang menjadi punca pihak tertentu untuk cuba menggodam rangkaian sistem komunikasi pertahanan negara.

Ketua Pengarah Siber dan Elektromagnetik Pertahanan ATM Laksamana Muda Datuk Shamsuddin Ludin berkata hasil siasatan mendapati perbuatan yang mungkin dilakukan oleh satu kumpulan atau individu itu, adalah untuk menguji kemampuan teknologi pertahanan siber selain mencuba kemahiran mereka dalam teknologi semasa.

“Penggodam ini mungkin mahu mencuba teknologi yang dibina atau sudah ada dalam pasaran. Kemungkinan juga ada pihak menaja supaya selepas ini mereka boleh menjual sistem perlindungan atau
firewall
 yang lain,” katanya kepada pemberita selepas program Hari Kesedaran Satelit

di Kompleks Haigate ATM di ibu negara hari ini.

Shamsuddin berkata walaupun setakat ini ATM masih belum mengenal pasti objektif sebenar cubaan godam itu dilakukan, namun tindakan dan usaha untuk meningkatkan sistem pertahanan siber negara sudah pun dilaksanakan.

Menurut beliau, penggodam menggunakan e-mel pancingan dalam cubaan serangan secara rawak ke rangkaian e-mel rasmi yang digunakan oleh beberapa agensi di Kementerian Pertahanan dan ATM baru-baru ini.

Shamsuddin berkata cara menggunakan e-mel pancingan boleh berlaku kepada mana-mana pihak, namum ATM sentiasa bersedia menghadapi ancaman tersebut termasuk dengan menguatkan
firewall.

“Kami buat tindakan bukan berdasarkan sesuatu yang berlaku, tindakan kita adalah berterusan pada waktu aman, krisis dan perang…perkara ini tidak menjadi kejutan, jadi tidak ada persoalan apabila berlaku kita kelam-kabut buat tindakan, pelan tindakan sentiasa ada,” katanya.

Pada 13 Jan lalu, Panglima ATM Jen Tan Sri Affendi Buang mengesahkan bahawa keseluruhan rangkaian komunikasi ATM yang terdedah kepada capaian internet kekal selamat dan kegiatan penggodam itu telah dikesan awal.

Baru-baru ini kumpulan penggodam baharu yang dikenal pasti sebagai Dark Pink dilaporkan menggunakan e-mel pancingan data dan perisian lanjutan untuk menjejaskan sistem pertahanan tentera di Filipina dan Malaysia, serta organisasi kerajaan di Kemboja, Indonesia dan Bosnia-Herzegovina.

Terdahulu, Shamsuddin menghadiri program Hari Kesedaran Satelit

yang dirasmikan Ketua Staf Markas Angkatan Tentera Malaysia (ATM) Lt Jen Datuk Arman Rumaizi Ahmad.

Program selama dua hari yang berakhir esok diadakan bertujuan memberi pendedahan tentang kepentingan aplikasi satelit kepada aspek pertahanan dan keselamatan negara seiring dengan ancaman semasa yang semakin kompleks.

Ia disertai 23 agensi kerajaan dan syarikat swasta, 15 universiti tempatan dan sekolah serta warga ATM-BERNAMA


Usahawan perlu bantuan intervensi kerajaan untuk pulih, kekal bertahan

0

BANGI, SELASA –
Kadar prestasi usahawan negara masih lagi belum menunjukkan trend pemulihan yang memberangsangkan akibat kadar inflasi yang tinggi serta kemelesetan ekonomi sejak Mac 2022.

Oleh itu hanya 45 peratus usahawan di negara ini yang masih mencatatkan peningkatan jualan dan selebihnya terpaksa menggulung tikar buat  perniagaan yang dijalankan.

Justeru, Menteri Pembangunan Usahawan dan Koperasi, Datuk Ewon Benedick menyatakan intervensi daripada kerajaaan masih diperlukan untuk  memastikan usahawan dapat terus bangkit serta  kekal bertahan bagi menjalankan perniagaan mereka.

Artikel berkaitan

10 Exco kerajaan negeri Melaka angkat sumpah

Tubuh Jawatankuasa Pantau Individu Dilantik Jawatan Utama

PAS Sedia Ganti UMNO Bawa Suara Orang Melayu Islam

Pindaan Akta 715 diharap henti manipulasi industri teksi, e-hailing

Penggunaan Penuh Ruang Solat Masjid Di Selangor Dibenarkan

Mengulas lanjut, Ewon Benedick memaklumkan golongan usahawan yang terjejas akibat bencana banjir, kegagalan tadbir urus perniagaan dan bebanan kos sara hidup yang tinggi amat memerlukan bantuan intervensi daripada kerajaan bagi memulihkan semula perniagaan mereka.

Dalam pada itu, beliau turut menjelaskan pihaknya sedang giat mewujudkan  sebanyak 24 strategi utama dan 185 program serta projek  bagi membantu dan memperkasakan lagi golongan usahawan di negara ini.

Pelan strategik yang dibentuk dapat memberi manfaat kepada 543,080 usahawan dan bakal usahawan dalam menjadikan mereka lebih maju, proaktif serta berupaya mampan di dalam industri ekonomi negara.

Beliau berkata demikian, dalam sidang media Majlis Amanat Kementerian Pembangunan Usahawan Dan Koperasi Tahun 2023, Di Menara Kembar Bank Rakyat Kuala Lumpur.


Amuk, cubaan tukang gunting serang polis dengan pisau pemotong daging

0

BANGI, Rabu – Tukang gunting rambut yang mengamuk sambil memegang pisau pemotong daging ditahan polis di sebuah kawasan pangsapuri di Taman Lembah Maju, Ampang pagi tadi.

Dalam kejadian jam 10.51 pagi, polis menerima panggilan daripada orang awam sebelum sepasukan anggota dikejarkan ke lokasi.

Ketua Polis Daerah Ampang Jaya, Asisten Komisioner Mohamad Farouk Eshak berkata, lelaki berusia 45 tahun terbabit mengamuk sambil menggunakan senjata tajam.

Artikel berkaitan

PBB, EU, Kesatuan Afrika gesa gencatan senjata segera

Cetak nama Allah pada pakaian tak hormat sensitiviti agama Islam

3 tahun tempoh 1,500 doktor kontrak dapat lantikan tetap – Anwar

Sultan Selangor Pandang Serius Perpecahan Politik Orang Melayu

Penularan Omicron Tidak Dapat Dielakkan

“Anggota berjaya menahan suspek dan merampas satu pisau pemotong daging berukuran 30 sentimeter dan hulu kayu dengan lilitan tali.

“Suspek dibawa ke Hospital Kuala Lumpur (HKL) untuk pemeriksaan dan polis akan menjalankan ujian saringan air kencing untuk mengenalpasti sama ada suspek di bawah pengaruh dadah atau sebaliknya,” katanya dalam kenyataan hari ini.

Beliau berkata, berdasarkan semakan awal mendapati suspek adalah pemegang kad pesakit mental (PSY) dan sedang menjalani rawatan.

Katanya, kes disiasat mengikut Seksyen 506 Kanun Keseksaan dan Seksyen 186 kanun sama.

Berdasarkan dua rakaman video berdurasi 15 saat dan sembilan saat menunjukkan lelaki memakai topi keledar mengamuk dan menjerit ke arah anggota polis sambil memegang pisau.

Suspek kemudian dilihat membuka topi keledar lalu mencampaknya ke jalan dan terus mengekori anggota polis yang dipercayai cuba menenangkan suspek. – METRO


Kes pinda laporan audit: 3 Mac, tarikh bela diri atau bebas Najib & Arul Kanda

0

BANGI, Rabu –
Keputusan sama ada Datuk Seri Najib Razak dan bekas Ketua Pegawai Eksekutif 1Malaysia Development Berhad (1MDB), Arul Kanda Kandasamy, dipanggil untuk membela diri atau dibebaskan atas pertuduhan meminda laporan audit syarikat pelaburan strategik itu, ditangguhkan ke 3 Mac ini.

Keputusan itu sepatutnya dibuat Hakim Mohamed Zaini Mazlan, pada 30 Januari ini namun dilapangkan dan ditetapkan semula pada tarikh berkenaan.

Memetik Berita Harian
, Timbalan Pendakwa Raya, Ahmad Akram Gharib, ketika dihubungi mengesahkan perkara berkenaan.

Selain Ahmad Akram, pendakwaan dikendalikan Timbalan Pendakwa Raya Kanan, Datuk Seri Gopal Sri Ram, manakala Najib dan Arul Kanda masing-masing diwakili peguam, Tan Sri Shafee Abdullah serta Datuk N Sivananthan.

Artikel berkaitan

Sarjan maut 3 das tembakan ada masalah keluarga – KPN

Wan Saiful gagal ketepi kes rasuah RM6.9 juta

Tokoh wartawan negara kesal Menteri bidas laporan BH

31 Ogos Tidak Wajar Dimansuhkan – Veteran Atm

Kerajaan setuju tubuhkan Jawatankuasa Tertinggi tangani isu doktor kontrak

Pendakwaan menutup kes pada 7 September lalu, selepas memanggil 16 saksi bagi memberi keterangan dalam perbicaraan yang berlangsung selama 43 hari bermula 18 Februari 2019.

Pada 24 Jun lalu, mahkamah membenarkan permohonan pendakwaan untuk memanggil Arul Kanda sebagai saksi bagi memberi keterangan terhadap Najib mengikut Seksyen 63 Akta Suruhanjaya Pencegahan Rasuah Malaysia (SPRM).

Pendakwaan kemudian menawarkan 18 saksi kepada pembelaan, antaranya bekas Pengerusi Jawatankuasa Kira Kira Wang Negara, Datuk Nur Jazlan Mohamed; bekas Ketua Pesuruhjaya SPRM, Tan Sri Dzulkifli Ahmad dan bekas Ketua Pegawai Eksekutif 1MDB, Datuk Shahrol Azral Ibrahim Halmi.

Antara saksi utama dipanggil memberi keterangan ialah bekas Ketua Setiausaha Negara (KSN), Allahyarham Tan Sri Dr Ali Hamsa; bekas Ketua Audit Negara, Tan Sri Ambrin Buang serta Tan Sri Dr Madinah Mohamad.

Najib selaku Perdana Menteri dan Menteri Kewangan ketika itu, didakwa menggunakan kedudukannya untuk mendapatkan suapan bagi dirinya iaitu perlindungan daripada tindakan sivil atau jenayah berkaitan peranannya dalam perjalanan operasi syarikat 1MDB.

Bekas Ahli Parlimen Pekan itu didakwa mengarahkan Laporan Pengauditan 1MDB dimuktamadkan Ketua Audit Negara, dipinda sebelum laporan berkenaan dimuktamadkan semula dan dibentang kepada Jawatankuasa Kira-Kira Wang Negara (PAC), yang mana Najib secara langsung mempunyai kepentingan.

Arul Kanda didakwa bersubahat dengan Najib meminda laporan berkenaan bagi melindungi bekas Perdana Menteri itu untuk mengelak dikenakan tindakan tatatertib atau jenayah berkaitan 1MDB.- BH


Amaran tsunami ditarik balik kesan gempa Maluku

0

BANGI, Rabu –  Gempa bumi luar pesisir dengan magnitud 7.0 melanda kawasan berhampiran kepulauan Maluku timur di Indonesia lapor Kajian Geologi Amerika Syarikat (USGS).

Gegaran tersebut mencetuskan amaran tsunami yang kemudiannya ditarik balik.Memetik
berita ANTARA,
 pusat gempa  dilaporkan terletak kira-kira 150 kilometer (km) di barat laut pulau Halmahera di timur Indonesia pada kedalaman 48km.

Gempa bumi itu berlaku kira-kira jam 1.06 tengah hari waktu tempatan di luar pantai pulau Sulawesi, menggegarkan pulau berhampiran dan memaksa penduduk melarikan diri dalam keadaan panik.

Gegaran gempa juga mengikut saksi kejadian dirasakan selama 15 hingga 20 saat.


‘Coklat’ RM2 juta untuk PM, bukan untuk Guan Eng

0

BANGI, Rabu –
Pasukan peguam bekas Menteri Pulau Pinang, Lim Guan Eng mendakwa wang RM2 juta yang diberikan kepada beliau dengan kod nama ‘coklat’ adalah sebenarnya untuk Perdana Menteri pada tahun 2017.

Peguam, Gobind Singh Deo membuat dakwaan itu semasa perbicaraan hari ini dalam kes rasuah membabitkan Guan Eng yang dikaitkan dengan projek terowong dasar laut negeri itu bernilai RM6.3 bilion.

Beliau berkata berdasarkan perbualan melalui aplikasi WhatsApp pada 17 Ogos 2017 antara dua lagi saksi pendakwaan dalam kes itu, Pengarah Consortium Zenith Construction Sdn Bhd (CZCSB), Datuk Zarul Ahmad Mohd Zulkifli dan ahli perniagaan, G Gnanaraja yang dikatakan sebagai orang tengah membuat pembayaran berkenaan.

Artikel berkaitan

Bukan media sengaja tiup isu sensitif, tapi ahli politik

Bukan Hanya Pembeli, Peniaga Juga Turut Terkesan

PAS Kekal Pertahankan Perikatan Nasional

Kerajaan cadang guna helikopter bomba sebagai ambulans

Pengampunan Najib, UMNO tidak boleh failkan permohonan

Gobind berkata demikian ketika menyoal balas saksi kelapan pendakwaan,
Pegawai Penyiasat Jabatan Forensik Suruhanjaya Pencegahan Rasuah Malaysia (SPRM) Wan Mohd Firdaus Wan Yusof dengan merujuk kepada perbualan Whatsapp terkandung dalam laporan forensik pada perbicaraan kes rasuah yang dihadapi Guan Eng.

Wan Mohd Firdaus bersetuju dengan cadangan Gobind bahawa dalam perbualan itu ada dinyatakan bahawa ‘coklat’ adalah untuk
‘big boss’
 bagaimanapun apabila dicadangkan sama ada boleh menyatakan yang ia merujuk kepada Perdana Menteri ketika itu, saksi terbabit menjawab, “tidak.”

Gobind seterusnya merujuk saksi dengan perbualan Whatsapp pada 23 Julai 2017 yang berkisar mengenai sambutan hari jadi seseorang dikenali sebagai
big boss
 dan berkaitan sebuah kediaman di Taman Duta di sini, dan saksi bersetuju perkara itu terdapat dalam perbualan berkenaan.

Gobind seterusnya menyatakan bahawa ia adalah jelas
‘big boss’
 tidak merujuk kepada anak guamnya kerana Guan Eng tidak tinggal di Taman Duta dan tidak dilahirkan pada 23 Julai 2017.

Sementara itu, Hakim, Azura Alwi kemudian mengarahkan pihak pembelaan memfailkan permohonan bagi dibekalkan dokumen laporan forensik itu yang ditetapkan bagi pendengaran pada 15 Februari ini.

Guan Eng, 61, berdepan pertuduhan pindaan menggunakan kedudukan sebagai Ketua Menteri Pulau Pinang untuk menerima rasuah RM3.3 juta dalam membantu syarikat milik Zarul Ahmad mendapatkan projek pembinaan bernilai RM6,341,383,702 di Pejabat Ketua Menteri Pulau Pinang, Tingkat 28, Komtar, George Town antara Januari 2011 hingga Ogos 2017.

Guan Eng yang juga bekas Setiausaha Agung DAP, turut berdepan dua pertuduhan menyebabkan dua lot tanah bernilai RM208.8 juta milik kerajaan Pulau Pinang dilupuskan kepada dua syarikat yang didakwa mempunyai kaitan dengan projek terowong dasar laut itu. – MALAYSIAKINI


Diarah robohkan kelas, pelarian Syria tetap berusaha belajar agama

0

ARSAL, Rabu – Pelarian Syria tetap berusaha mendapatkan pendidikan meskipun sudah diarah untuk meruntuhkan bangunan sekolah oleh pihak berkusa Lubnan atas sebab tidak mahu sebarang bangunan didiami pelarian Syria.

Sebuah bangunan yang menyediakan 10 buah kelas didirikan pelarian Syria di sini sebagai kelas pendidikan buat kanak-kanak kerana tidak mahu keciciran dalam pendidikan.

Meskipun tidak dapat belajar secara formal disebabkan akur dengan undang-undang Lubnan dan tidak berkemampuan, kanak-kanak Syria di Kem Mualimin, Arsal, Lubnan tetap gigih menuntut ilmu sehingga ada dalam kalangan mereka sudah menghafal 30 juzuk Al-Quran sejak berumur 12 tahun.

Kanak-kanak pelarian Syria mengambil peluang hadiri kelas belajar membaca Al-Quran

“Majoritinya merupakan guru-guru bekas guru di Syria, mereka mengusahakan untuk mengadakan kelas-kelas kecil untuk anak-anak yang berada di perkhemahan ini antaranya mengajar huruf bagaimana untuk menulis dan anak-anak di sini tidak dibenarkan masuk sekolah rasmi di Lubnan kerana sekolah rasmi ini tidak mampu untuk menampung jumlah anak-anak pelarian Syria di sini dalam satu jumlah yang sangat besar,” kata Ketua Misi Bantuan Musim Sejuk Aman Palestin, Ustaz Ismail Muhammad Juffri.

Artikel berkaitan

Malaysia menang dengan tepat, selaras dengan undang-undang antarabangsa

Cecair vape dibenarkan tanpa sebarang kawalan?

Pantai Timur Diramal Hadapi Banjir Serentak Bermula Esok

PAS cadang PRK Kuala Terengganu diadakan serentak dengan PRN

PAS Terengganu pastikan ahli politik mohon tauliah MAIDAM

Ustaz Ismail berkata demikian ketika menyampaikan sumbangan daripada tabung Aman Palestin kepada pelarian Syria berbentuk pek kotak makanan dan minyak pemanas.

Salah seorang guru muda, Usamah Al-Mahrawi berusia 16 tahun merupakan hafiz Al-Quran dan berjaya mendapat ijazah sanad 10 Qiraat bacaan Al-Quran.

Beliau berhasrat mahu melahirkan ramai lagi tahfiz dan anak-anak Syria yang berilmu di kem yang didiami.

Salah seorang guru muda, Usamah Al-Mahrawi

“Alhamdulilllah, saya bersyukur atas nikmat yang Allah berikan kepada saya dapat menghafal Al-Quran dan saya berharap Allah kurniakan saya ilmu yang melimpah ruah dan menjadikan saya berkhidmat dan menyumbang kepada agama ini. Terima kasih kepada semua rakyat Malaysia,” kata guru pelarian Syria, Usamah Al-Mahrawi.

Kem Mualimin yang didiami seramai 65 keluarga dapat menghidupkan budaya ilmu dalam kalangan anak-anak meskipun hanya tinggal di khemah pelarian yang serba daif.

Orang ramai yang ingin menyumbang, boleh salurkan melalui Bantuan Musim Sejuk Palestin Syria dan Yaman di akaun Maybank Aman Palestin atau ke akaun tabung Aman Palestin yang tertera.